Dehşetli teyyare qezasında ölü sayı arta biler (FOTO, VİDEO) - Azadliq Xeber\nDehşetli teyyare qezasında ölü sayı arta biler (FOTO, VİDEO)\n03:35 xeber – Böyük Britaniyada keçirilən Şorhem aviaşousunda qəzaya uğrayan təyyarədə 7 nəfər həlak olub və 15 nəfər yaralanıb.\nAzadlıq.az xəbər verir ki, anspress-in məlumatına görə, rəsmilər bildirir ki, ölü sayı 11 nəfəri keçə bilər.\n“Hawker Hunter” bombardmançı təyyarəsi ilə “ölü ilgək” şousu göstərmək istəyən pilot hesabı düz götürmədiyindən aviaşounun keçirildiyi meydanın 1 kilometrliyindən keçən yolla hərəkət edən avtmobillərə dəyib. Hadisə zamanı 4 avtomobil zərər görüb.\nAviaşounun keçirildiyi meydanda 20 mindən çox izləyici olub.\nQəza zamanı pilot katapultdan istifadə etməklə ölümdən canını qurtarıb. Hadisədən sonra o reanimasiyaya yerləşdirib və hazırda vəziyyəti ağır olaraq qiymətləndirilir.\nQəzanı törədən təyyarə 1950 ci illərdə qalma “Hawker Hunter” tipli hücum təyyarəsidir. Şorhem aviaşousunda bundan əvvəl 2007 ci ildə sentiyabr ayında oxşar qəza baş verib.\nJems Bonddun çəkildiyi filmlərdə dublyorluq edən Brian Brovn idarə etdiyi İkinici Dünya Müharibəsindən qalma “Hurrikane” tipli təyyarənin qəzaya uğraması nəticəsində həyatını itirib.


Pan-Afrika Parlamentinin prezidenti Heydər Əliyev Mərkəzi ilə tanış olub - AZƏRTAC – Azərbaycan Dövlət İnformasiya Agentliyi\nAzərbaycanda səfərdə olan Pan-Afrika Parlamentinin prezidenti Rocer Nkodo Danqın rəhbərlik etdiyi nümayəndə heyəti oktyabrın 23-də Heydər Əliyev Mərkəzində olub.\nAZƏRTAC xəbər verir ki, Pan-Afrika Parlamentinin prezidentinə müasir Bakının rəmzinə çevrilmiş Mərkəzin fəaliyyəti haqqında məlumat verildi. Bildirildi ki, Mərkəz Azərbaycan xalqının ümummilli lideri Heydər Əliyev irsinin tədqiqi və təbliği, Azərbaycanın tarixi və mədəniyyətinin, milli mənəvi sərvətlərinin beynəlxalq aləmdə tanıdılması, eləcə də dünya mədəniyyəti nümunələrinin ölkəmizdə tanıdılması istiqamətində fəaliyyət göstərir.\nQonaqlar Mərkəzdə “Azərbaycan inciləri” sərgisi ilə də tanış oldular. Məlumat verildi ki, Azərbaycanın tarixini və mədəniyyətini əks etdirən bu ekspozisiyada ölkəmizin tükənməz təbii sərvətləri, çoxəsrlik tarixi, mədəni irsinə dair nadir eksponatlar nümayiş olunur. Qədim sənət növlərinin, xüsusilə də Azərbaycan xalçaçılıq məktəblərinin ən nadir nümunələrinin əks olunduğu sərgidə misgərlik məmulatının təqdimatı da xüsusi maraq doğurur. Qədim musiqi alətlərimiz orijinal qaydada - səsli formada təqdim edilir. Milli geyimlərimizin, qədim sikkələrin təqdim olunduğu sərgidə tolerantlıq ünvanı olan Azərbaycanda müxtəlif dinlərə aid müqəddəs kitablar da ziyarətçilərin diqqətinə çatdırılır.\nNümayəndə heyəti Mərkəzdə “Klassik avtomobil sərgisi” ilə tanış oldu. Diqqətə çatdırıldı ki, sərgidə avtomobilin yarandığı ilk dövrlərdən - XIX əsrin sonlarından başlayaraq Almaniya, ABŞ, İtaliya, Fransa, Böyük Britaniya və keçmiş SSRİ-də istehsal olunmuş avtomobillər nümayiş etdirilir.\nAZERTAG.AZ :Pan-Afrika Parlamentinin prezidenti Heydər Əliyev Mərkəzi ilə tanış olub\nRocer Nkodo Danq: Azərbaycanda olan tolerantlığı dünyanın heç bir ölkəsində tapa bilmərik VİDEO\nAzərbaycanın Baş naziri Pan-Afrika Parlamentinin prezidenti ilə görüşüb


Home Xəbər Xəbərlər Torpaqların münbitliyinin qorunması müzakirə olunub\nDəyirmi Masada Milli Məclisin, Meliorasiya və Su Təsərrüfatı ASC-nin, Ekologiya və Təbii Sərvətlər Nazirliyinin, İqtisadi İnkişaf Nazirliyinin, Azərbaycan Respublikası Dövlət Neft Şirkətinin, BMT İnkişaf Proqramının, Şəki və Qəbələ icra hakimiyyətlərinin və qeyri-hökumət təşkilatlarının nümayəndələri iştirak ediblər.\nÖncə İTM İdarə Heyətinin sədri, layihə əlaqələndiricisi Qalib Toğrul bildirib ki, deqradasiya təkcə Azərbaycanın deyil, bütün dünyanın, xüsusilə inkişaf etməkdə olan ölkələrin problemidir: “Biz hər il deqradasiya və səhralaşma səbəbindən 12 milyon hektar münbit torpaq itiririk.Bu ərazidə 20 milyon ton taxil məhsulu yetişdirmək olar. Bu ərazi Britaniya Krallığının yarısı qədərdir. FAO-nun proqnozuna görə, 2050-ci ildə dünya əhalisinin sayı 9 milyarda çatacaq. 2030-cu ildə ərzağa olan tələbat 50%, suya olan tələbat 30% artacaq. Bunun üçün bizə əlavə 120 milyon hektar məhsuldar torpaq lazımdır. Tələb olunan münbit torpaq sahəsi Cənubi Afrikanın ərazisinə bərabərdir”.\nLayihə çərçivəsində görülən işlər barədə ətraflı məlumat verən Qalib Toğörul qey edib ki, fevralın 18-də başlanan layihə fəaliyyətləri Qəbələ, Oğuz və Şəkidə 9 təlimin, 3 tarla təcrübəsinin və 1 qouyucu meşə zolağının salınması aksiyasının keçirilməsini əhatə edib.\nSonra ATƏT-in Bakı Ofisinin İqtisadiyyat və Ətraf Mühit Şöbəsinin Rəhbəri Emmanuel Huntzinger qonaqları salamlayaraq çox aktual bir mövzuda keçirilən müzakirədə dəyirmi masa iştirakçılarına uğurlar arzulayıb.\nDaha sonra layihənin eksperti Vahid Məhərrəmov torpaqların münbitliyinin qorunması, deqradasiya və erroziyaya qarşı aparaılmalı olan tədbirlər barədə geniş məlumat verib. Şəki, Qəbələ və Oğuz rayonlarının heyvandarlıq və bitkiçilklə bağlı statistik göztəricləri üzərində danışan ekspert hər 3 rayonda otlaq və biçənəklərin azlığından, birkiçilik və heyvandarlıqda məhsuldarlığın aşağı olmasından bəhs edib. Vahid Məhərrəmov ümumilikdə respublika üzrə bu problemlərin özünü qabarıq büruzə verdiyini vurğulayıb. Ekspert otlaq və təbii biçənək sahələrində yemləmə aparılmasının, ot toxumlarının səpininin, suvarmanı təşkil edilməsinin, yemləmənin səmərəli qurulmasının, iqlim şəraitinə uyğunlaşmış məhsuldar ətlik və südlük istiqamətli heyvan cinslərinin əldə olunmasının vacibliyindən danışıb. Vahid Məhərrəmov çıxışının sonunda təlimlər zamanı şitirakçıların - fermerlər, bələdiyyə, pay və dövlət torpaqları istifadəçilərinin səsləndirdikiləri problemlərə də toxunub.\nİqtisadİ İnkişaf Nazirliyinin nümayəndəsi Müzəffər İsmayılov heyvandarlıqla bağlı son illər görülən işlərdən danışıb, mal-qaranın cins tərkibinin yaxşılaşdırılması ilə bağlı atılan addımlar barədə məlumat verib.\nEkologiya və Təbii Sərvətlər Nazirliyinin nümayəndəsi Amil Səfiyev respublika üzrə aparılan yaşıllaşdırma işləri, qoruqlar və xüsusi mühafizə olunan ərazilərdə aparılan fəaliyyətlərin son nəticədə torpaqların münbitliyinin qorunmasına, ekoloji təhlükəsizliyin bərpasına hesablandığını deyib.\nŞəki Şəhər İcra hakimiyyətinin nümayəndəsi Şahin Xalıqov Şəki rayonunda məhsuldarlığın aşağı düşməsinin əsas səbəbi kimi iqlim dəyişikliklərini göstərib, əkinçilikdə aqrotexniki qaydalara əməl olunması üçün mütəmadi olaraq fermerlərlə ünsiyyət qurulduğunu deyib. Onun sözlərinə görə, İqtisadi Tədqiqatlar Mərkəzinin həyata keçirdiyi maarifləndirmə işlərinin fermerlərə çox böyük köməyi dəyib.\nQəbələ rayon İcra Hakimiyyətinin nümayəndəsi Elimdar Şərifov rayonda şabalıd və qızıləhməd sortlu alma ağaclarının son illər məhsuldarlığının azaldığını və müxtəlif xəstəliklərə yoluxduğunu bildirib.\nBMT İnkişaf Proqramının nümayəndəsi Eltəkin Ömərov qoruyucu meşə zolaqlarının salınması ilə bağlı görülən işlərlə maraqlanıb və bu məqsədlə ağacların düzgün seçilməsinin görülən işin yarısı olduğunu bildirib.\nMeliorasiya və Su Təsərrüfatı ASC-nin nümayəndəsi İntiqam Əsgərov suvarma ilə bağlı problemlərin kökündə istifadə etdiyimiz əsas su mənbələrinin ölkəmizdə kənarda olmasından qaynaqlandığını bildirib, əldə olan məhdud su ehtiyatlarından səmərəli istifadə ilə bağlı mövcud çətinliklər barədə ətraflı məlumat verib.\nDəyirmi masanın sonunda Qalib Toğrul tədbirin təşkilndə göstərdiyi dəstəyə görə Ekologiya və Təbii Sərvətlər Nazirliyinin Orxus Ekoloji İnformasiya Mərkəzinin rəhbərliyinə təşəkkürünü bildirib.


“İslaminSesi” Anadolu Agentliyinə isitinadla xəbər verir ki, “Dünya Müsəlman Alimləri Birliyi” İstanbulda keçirdiyi beşinci toplantısında birliyin sabiq rəhbər Yüsif əl-Qərdavinin səlahiyyət müddətinin bitdiyini onun yerinə mərakeşli Əhməd ər-Risuninin rəhbər seçildiyini bəyan edib.\nHəmçinin bu toplantıda qərar verilib ki, Mühyiddin Qaradaği birliyin baş katibi seçilsin.\nBirliyin bu toplantısının yekun bəyanatında Səudiyyə Ərəbistanı, BƏƏ və Misirdə həbs edilən din alimlərinin azad edilməsi tələb edilib.\nYekun bəyanatda həmçinin İsraillə əlaqələrin normallaşdırılması rədd edilib və müsəlman dövlətləri və xalqları arasında ixtilafların kənara qoyulması tələb kimi irəli sürülüb.\nQeyd edək ki, “Dünya Müsəlman Alimləri Birliyi” 2004-cü ildə təsis edilib. İstanbulda keçirilən beşinci toplantıda 80 dövlətdən 1500 din alimi qatılıb. Sözügedən toplantı birliyin tarixində ən böyük toplantı hesab edilir.\nTEQLƏR: “Müsəlman Alimləri Birliyi” İsraillə əlaqələrin kəsilməsini və həbs edilən alimlərin azadlığını tələb etdilər


Dünya ticarətinin yeni mərkəzi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n22 Yanvar 2021, 15:45 1018\nAsiya bazarına üz tutan Türkiyə, Avropa və Çin arasında körpüyə çevrilir\nQardaş Türkiyə bu gün nəinki siyasi, hərbi-iqtisadi cəhətdən də Yaxın Şərq, Şimali Afrika, Qafqaz və Mərkəzi Asiyada söz sahibinə çevrilir. Bu gün artıq regionda və onun hüdudlarından kənarda hər hansı bir problem onun iştirakı olmadan həll olunmur və oluna da bilməz. Artıq Türkiyə iqtisadi cəhətdən də güc mərkəzinə çevrilir. Yeni qaz yataqlarının kəşfi, eləcə də Rusiya və Azərbaycanla enerji sahəsində sıx əməkdaşlıq, onu iri enerji habına çevirib. Bakı-Tbilisi-Ceyhan neft, Bakı-Ərzurum qaz, Bakı-Qars dəmir yolu, TANAP, TAP, "Türk Axını” kimi layihələrin reallaşması qardaş ölkəni iqtisadi və siyasi cəhətdən möhkəmləndirib. Artıq bu gülərdə qonşu İranla da Türkiyə arasında yük daşımaları sahəsində yeni razılaşma əldə olunub ki, bu da, Türkiyədən İrana yük daşımaların həcmini iki dəfə artırmağa imkan verəcək. Bu saziş, Türkiyəyə yük daşımaları ilə bağlı Mərkəzi Asiya, Pakistan, Əfqanıstan və Fars körfəzi ölkələrini də əhatə edəcək. İl ərzində 400 min ton olan daşımalar milyon tona çatacaq. Bu il ərzində isə əsasını Qarsdan götürəcək və uzunluğu 230 km. olacaq Naxçıvan dəmir yolunun inşasına başlanılacaq. Koronavirus pandemiyası təsiri altında yeni dünya düzəni şəraitində Türkiyə özünün strateji vəziyyətini daha da istifadə etməyə çalışacaq. Məqsədə çatmaq istiqamətində hərəkət edərək, tək regionda deyil, dünyada əhəmiyyətli loqistik xəttə çevriləcək. Qardaş ölkə dünya ticarətinin 35 faizinin reallaşdığı marşrutda əhəmiyyətli dəmiryolu layihələrini həyata keçirəcək.\nAvropa-Çin yolunun əsası qoyulub\nİlk növbədə bu sahədə investisiyalar "Dəmir İpək yolu” çərçivəsində həyata keçiriləcək. Bu layihə Çindən Avropaya kimi uzanacaq. Artıq bu marşrutda qatarlar hərəkət edir. "Türkiyə” qəzetinin yazdığına görə, 2019-cu ilin noyabrında Çinin Sian şəhərindən yola çıxan qatar "Mərmərə” tunelindən keçməklə Çexiyanın paytaxtı Praqaya çatıb. Türkiyə sonrakı illərdə bu ixrac xəttindən istifadə etməyə başladı. Türkiyənin Çinə ilk yük qatarı təntənəli şəkildə İstanbuldan Çinə dekabrın 4-də göndərilib. Çərkəzköy stansiyasından çıxan yük qatarı iki qitədən, iki dənizdən, beş ölkədən keçərək iki həftəyə Çinə gedib çıxıb. İran dəmir yolları ilə imzalanan yeni anlaşma hesabına, yükdaşıma Mərkəzi Asiya, Pakistan, Əfqanıstan və Fars körfəzi ölkələrini də əhatə edəcək ki, bununla da il ərzində 400 min olan yük daşımalar milyon tona çatacaq. İranla alternativ dəhlizin əsası 1969-cu ildə qoyulub. Yeni razılaşma ilə mövcud şərtlər də dəyişib. Bu istiqamətdə dəmir yollarının modernləşməsi və yük daşıyan qatarların sayı artırılacaq.\nQars-İqdır-Naxçıvan dəmir yolu layihəsi\n"Bakı-Tbilisi-Qars (BTQ) dəmir yolu xəttində istifadə ediləcək yük vaqonları ilə bağlı Azərbaycanda istehsal müəssisəsinin yaradılması planlaşdırılır. Yük vaqonları istehsal olunacaq müəssisənin avadanlıqları Türkiyə tərəfdən təmin olunacaq”. Türkiyənin Nəqliyyat və İnfrastruktur naziri Mehmet Cahit Turhan deyib. Nazir bildirib ki, hazırda bu istiqamətdə müvafiq işlər aparılır. Nazirliyin tabeliyində olan "Türkiye Demiryolu Makinaları Sanayi A.Ş."nin (TÜDEMSAŞ) istehsalı olan 150 ədəd yeni və milli yük vaqonu BTQ-nin yükdaşımalarında istifadə olunur. Xüsusilə Türkiyə-Azərbaycan arasında istifadə oluna biləcək vaqonların TÜDEMSAŞ tərəfindən istehsalı məqsədilə işlərə başlanıb. Buna görə azərbaycanlı həmkarlarımızdan bir ədəd EA (tökmə yüklərdə istifadə olunan, yandan və üstdən yüklənən, kənarları yüksək, üstüaçıq vaqonlar) tipli vaqon alınaraq Türkiyəyə gətirilib və TÜDEMSAŞ tərəfindən yeni vaqon layihələndirilib. İlin sonunadək iki ədəd yeni sınaq vaqonlar istehsal ediləcək. Mehmet Cahit Turhan Azərbaycan tərəfinin 600 ədəd yük vaqonuna ehtiyacı olduğunu bildirib. Qars-İqdır-Naxçıvan dəmir yolu layihəsi hazırlanma ərəfəsindədir. Nazir bildirib ki, bu, Türkiyənin Azərbaycanla nəqliyyat əlaqələrinin daha da genişlənməsindən xəbər verir: "Türkiyənin Azərbaycanla birgə həyata keçirdiyi layihələr təkcə iqtisadi deyil, həm də böyük siyasi məna daşıyır. Birlikdə həyata keçirdiyimiz layihələr regionun təhlükəsizliyini və sabitliyini artırır. Nazir qeyd edib ki, son zamanlar Türkiyənin Azərbaycanla iqtisadi əməkdaşlıq əlaqələri daha da sıx xarakter alıb: "Bu, hər iki ölkənin gücünü artırmaqla yanaşı, regionda nəqliyyat infrastrukturunun inkişafına zəmin yaradır”.\nNaxçıvan yolu inşa ediləcək\nTürkiyə və Azərbaycan prezidentləri Rəcəb Tayyib Ərdoğan və İlham Əliyevin hələ 2008-ci ildə anonsunu verdikləri Naxçıvan dəmir yolu layihəsinə bu il start veriləcək. Azərbaycanın Dağlıq Qarabağda qalibiyyətindən sonra bu layihəni tezləşdirmək qərarına gəlinib. Sıfırdan başlanılacaq və uzunluğu 230 km olacaq dəmir yolunu Qars, İqdırdan Naxçıvana kimi uzanması nəzərdə tutulur. Oradan xəttin İran, Əfqanıstan və Pakistana kimi uzanması planlaşdırılır. Layihənin reallaşmasına 2 mlrd. türk lirəsinin sərf olunması nəzərdə tutulub. Burada hədəf həm də Naxçıvanın nəqliyyat habına çevrilməsidir. Belə ki, yükdaşımalar regionun inkişafına gətirib çıxaracaq. Eyni zamanda Halkala-Kapıkulu xəttinin inşası da nəzərdə tutulub. Bu dəmir yolu layihəsi Avropa ölkələri ilə dəmir yolu əlaqəsini gücləndirəcək. Yüksək standartlara cavab verəcək bu xəttin artıq 25 faizi həyata keçirilib. Nəzərdə tutulub ki, Çerkezköy-Kapıkulu xətti 2023-cü ildə başa çatacaq. Uzunluğu 76 km olacaq Çerkezköy-Kapıkulu xətti ilə bağlı tenderin keçirilməsi nəzərdə tutulub. Halkalı-Kapıkulu layihəsinin reallaşması daşınma müddətini dörd saatdan bir saat iyirmi dəqiqəyə kimi endirməyə imkan verəcək. Bu layihə çərçivəsində Ədirnə, Qırxlareli və Təkirdağ layihələri yüksəksürətli məlumatlar şəbəkəsinə daxil ediləcək. Halkala-Kapıkulu xətti əlavə olaraq Londondan Pekinə kimi uzanan "Dəmir İpək Yolu”nun əhəmiyyətli hissəsini möhkəmləndirəcək.\nBu il ərzində Türkiyə-Çin biznesin assosiativ inkişafı assosiasiyasının təşəbbüsü ilə "Dəmir İpək Yolu ölkələri”nin forumu keçiriləcək. Türk biznesmenlərinin Çinə və bu marşrutda yerləşən ölkələrə sata biləcəkləri bütün məhsullar orada nümayiş etdiriləcək. Bu sahələrə dağ mədən sənayesi, qida sənayesi, kənd təsərrüfatı, energetika, elektron ticarəti, informasiya texnologiyaları, podrat xidmətləri, turizm, və logistika daxildir. Bütün bu sahələrin ticarət dövriyyəsini artıracağı gözlənilir.\n"Məşğulluq və ixrac üçün balzam”\nTürkiyə onun ərazisindən keçəcək qlobal dəmir yolları şəbəkələri hesabına ticarətin həcmini il ərzində birinci mərhələdə 40 mlrd. dollara çatdırmağa müvəffəq olacaq. Bu impuls ölkənin sənaye sektoruna əlavə sifarişlər gətirəcək, eləcə də, milyon yeni iş yerləri açılacaq. Türkiyə bu dəmir yolları şəbəkəsi hesabına nəinki ticarətini genişləndirməyə müvəffəq olacaq, həm də logistik xidmətlər göstərəcək. Asiya və Avropa ölkələri ilə əməliyyatları sürətləndirəcək. Çindən Avropaya kimi uzanacaq dəmir yolu şəbəkəsi Türkiyəni dünya ticarətində söz sahibi olacaq bir dövlətə çevirəcək.\nTürkiyə ticarət naziri Ruxsar Pekcan türk ixracatçıları Asiyaya doğru irəliləməyə çağırıb. "Sabah” qəzetində dərc olunan məqalədə nazir, onları Asiyaya güc verməyin vaxtının çatdığını vurğulayıb. Artıq Türkiyə iki ildir ki, region ölkələri ilə əlaqələri genişləndirmək üçün "Yeni Asiya” layihəsini işə salıb. Bura müxtəlif sahələr – təhsil, müdafiə sənayesi, investisiyalar, ticarət, texnologiya, mədəniyyət və siyasi dialoq daxildir. Türkiyə şirkətlərini Asiya-Sakit Okean regionunu tək idxal deyil, ixrac üçün də nəzərdən keçirməyə çağırış da burada əks olunub. Nazir Asiya-Sakit Okean regionuna, xüsusən də Çin və Hindistana ixracın həcminin artırılmasının vaxtının çatdığını dilə gətirib. Bir faktı da qeyd edək ki, Asiyanın rolu, dünya istehsal və ticarətin mərkəzi kimi artır. Asiya-Sakit regionunun dünya ümumdaxili məhsulunun həcmində rolu 2019-cu ildə 35 faizə yüksəlib. 2000-ci ildə isə bu rəqəm 26 faiz idi. Dünya ixracatında da rolu 28 faizdən 37 faizə yüksəlib. 2020-ci ildə Türkiyənin region ölkələrinə ixracının həcmi 1,5 faizə düşüb, idxal isə 8,6 faizə kimi enib. Türkiyənin xarici ticarətdə balanslaşdırılmış deyil. Türkiyəli nazir bu göstəricini dəyişməyin vaxtının çatdığını deyib. Türkiyə xarici iqtisadi əlaqələr Şurasının sədri Nail Olpak hesab edir ki, əsas xarici ticarət kəsrinin 40 faizi Çinin payına düşür. Regionda ticarət balansı səviyyəsinə çatdıqda, bu kəsir yoxa çıxacaq. Bu, mürəkkəb olsa da, əsas hədəfdir”.\nAvropa və Çin arasında körpü\n2019-cu ilin vəziyyətinə görə, regionda türk biznesmenlərinin investisiyaları 3,5 mlrd. dollara yüksəlib, region ölkələrindən daxil olan investisiyalar isə 17,5 mlrd. dollar təşkil edir. Transxəzər beynəlxalq nəqliyyat dəhlizi, tarixi İpək yolunun bərpası gələcəkdə Türkiyəni Avropa ilə Asiya arasında körpüyə çevirəcək. İstanbuldan Çinə yük daşımalar da artıb. Yeri gəlmişkən, Türkiyə xarici işlər naziri Mövlud Çavuşoğlu bəyan edib ki, 21-ci əsr "Asiyanın əsri” olacaq. Artıq regionun strateji əhəmiyyəti və potensialı artır. 19 və 20-ci əsrlər Avropa və Amerikanın əsri olub. İndi is artıq 21-ci əsrin Asiya əsri olacağını demək olar. Türkiyə koronavirusa qarşı mübarizədə Çin vaksinini alıb və pandemiya dövründə 33 Asiya ölkəsini dəstəkləyib. Avropanın bir çox ölkələri, xüsusən də Böyük Britaniyanın, Asiya ölkələri ilə imzalanan sazişlərinə istinad edərək qeyd etmək olar ki, artıq bir çox ölklər bunu anlayır. Türkiyə 2019-cu ildə Asiya ölkələri ilə əlaqələrin genişləndirilməsi məqsədilə "Asiya AneW” təşəbbüsü ilə çıxış edib. Bu təşəbbüs, xüsusən də iqtisadi münasibətlərin yaxşılaşdırılması üçün əhəmiyyət kəsb edir.


Rumıniya Məhdud Məsuliyyətli Cəmiyyəti (MMC) Formation\nRumıniya Məhdud Məsuliyyətli Cəmiyyəti (MMC)\nRumıniya Məhdud Məsuliyyətli Cəmiyyəti (MMC) səhmdarlarının məsuliyyətini məhdudlaşdırır. Yalnız bir səhmdar tələb olunur. Yalnız 45 Avro həcmində kapital yaratmaq lazımdır.\n"Societate cu Raspundere Limitata" (SRL) adlı məhdud məsuliyyətli bir cəmiyyət idarə edən Rumıniya qanunu, xaricilərin ümumi mülkiyyətinə icazə verir. Xarici investorlara qanunla Rumıniya investorları kimi iş başlamaq və hüquqi şəxs yaratmaq üçün bərabər hüquqlar verilir.\nRumıniya Cənubi Şərqi Avropa ölkəsidir və Avropa Birliyinin (AB) tamhüquqlu üzvüdür. Onun siyasi quruluşu unitar yarı prezident respublikasıdır. İki ev Parlamenti var.\nRumıniya Məhdud Məsuliyyətli Cəmiyyəti (MMC) bu növ üstünlüklərə sahib ola bilər:\n• Ümumilikdə xarici sahibdir: Əcnəbilər bütün MMC-yə sahib ola bilərlər.\n• Məhdud Məsuliyyətli: Səhmdarların öhdəlikləri yazılı kapital qoyuluşları ilə məhdudlaşır.\n• Tez təsdiq: MMC üç iş günündə təsdiqlənə bilər.\n• Bir səhmdar: Bir MM-nin formalaşdırılması üçün ən azı bir səhmdardan tələb olunur.\n• Bir direktor: MMC-nin istədiyi təqdirdə bir və ya daha çox direktor ola bilər.\n• Privacy: Səhmdarların adları heç bir dövlət qeydlərində görünmür.\n• AB üzvlüyü: Rumıniya Avropa Birliyinə tam üzvdür.\nMəhdud Məsuliyyətli Cəmiyyəti (MMC) Adı\nMMC-nin adı heç bir digər Rumıniya şirkətinə oxşar ola bilməz. Ticarət Qeydiyyatı İdarəsi qeydiyyatdan keçməzdən əvvəl bir şirkət adını saxlaya bilər.\nHər bir MMC şirkət adını ya "Məhdud Məsuliyyətli Cəmiyyət", ya da "MMC" qısaltması ilə bitirməlidir.\nMüəyyən bir coğrafi yeri tələb edən və ya Rumıniya və ya onun hər hansı bir agentliyi ilə əlaqəli olduğunu iddia edən bir şirkət adı hökumətdən əvvəlcədən təsdiq almalıdır.\nYeni MMC aşağıdakı məlumatları Milli Ticarət Qeydiyyatı İdarəsinə təqdim etməlidir:\n• Korporativ səhmdarların təsis sənədləri;\n• Korporativ səhmdarların müvafiq hökumətləri tərəfindən Birləşmə Sertifikatları;\n• Ticarət Qeydləri Bürosu korporativ səhmdarların daxil olduğu ölkədən çıxarışlar;\n• Hər bir korporativ səhmdar adından bankdan və ya maliyyə qurumundan kredit qabiliyyəti məktubu;\n• Direktorun şəxsiyyət vəsiqəsinin surəti (pasport, şəxsiyyət vəsiqəsi və s.); və\n• Rəsmi doldurulmuş ərizə forması.\nBirləşdirmə üçün qeydiyyatdan keçdikdən sonra 30 gün ərzində şirkət Rumıniya Maliyyə İdarəsində qeydiyyatdan keçməlidir.\nBütün tələb olunan sənədləri və məlumatları uğurla təqdim etdikdən sonra onların işlənməsi üçün üç iş günü lazımdır.\nTəsdiqləndikdən sonra yeni qeydiyyata alınan şirkət Əmək Təşkilatında, Sosial Müdafiə Təşkilatında və Vergi orqanında qeydiyyatdan keçməlidir.\nSəhmdarın öhdəliyi yazılı kapital qoyuluşu ilə məhdudlaşır.\nMMC yaratmaq üçün minimum bir səhmdar tələb olunur. İcazə verilən səhmdarların maksimum sayı 50-dir.\nSəhmdar başqa ölkədə yaşayan əcnəbi ola bilər. Səhmdarlar bir anda yalnız bir məhdud məsuliyyətli cəmiyyətdə vahid səhmdar ola biləcək hüquqi və ya fiziki şəxslər ola bilərlər. Bundan əlavə, MMC-nin yeganə səhmdarı kimi başqa bir MMC ola bilməz.\nSəhmlər ən azı 75% səhmdar tərəfindən əvvəlcədən təsdiqlənmədən geniş ictimaiyyətə və hətta kənar şəxslərə satıla bilməz.\nBir MMC-nin buraxılmasına icazə verilmir.\nMMC bir və ya daha çox direktor tərəfindən idarə edilə bilər. Təsis sənədlərində təyin olunmuş direktorların adları göstərilə bilər. Və ya, Səhmdarların Ümumi Yığıncağında təyin edilə bilərlər.\nYalnız fiziki şəxslər direktor təyin edilə bilər.\nBir direktor təyin edilməsindən əlavə, MMC hökumət və üçüncü tərəflərlə qarşılıqlı əlaqədə olacaq bir qanuni nümayəndə də təyin etməlidir.\nHal-hazırda tələb olunan minimum kapital 45 Avrodur. Qeydiyyata alınan minimum nizamnamə kapitalı ən az 200 RON olmalıdır. Ən az qeydə alınan səhm kapitalının dəyəri 10 RON-dur. MMC-nin səhmlər və ya sosial hissələr buraxmaq imkanı var.\nMMC səhmlərinin kredit üçün girov kimi istifadə edilməsi qadağandır. Bundan əlavə, MMC səhmləri sərbəst mübadilə edilə bilməz. Əslində MMC özəl şirkətdir və ictimai deyil.\nQeydiyyatdan keçmiş ofis ünvanı\nHər MMC yerli bir qeydiyyata alınmış fiziki ofis ünvanı saxlamalıdır ki, bu da PO Box ola bilməz. Bunun səbəbi, Rumıniyanın qanuni bildirişləri, xidmət xidmətini qəbul etməsini və vergi orqanları ilə əlaqə yaratmağını tələb edən bir ofisdir.\nRumıniyanın normal korporativ vergi dərəcəsi 16% -dir.\nRumıniyada Əlavə Dəyər Vergisi (ƏDV) düz bir 19% -dir. Rumıniyada fəaliyyət göstərən bütün şirkətlər üçün ƏDV nömrəsi üçün qeydiyyat məcburidir. Bununla yanaşı, Rumıniya daxilində iş görməyən LCC şirkətinin, şirkətin Rumıniyada gələcək ticarətini həyata keçirəcəyi təqdirdə ƏDV nömrəsi üçün qeydiyyatdan keçmək imkanı var.\nLCC-nin 15-dan çox səhmdarı varsa, auditor təyin edilməsi məcburidir.\nHər LCC-dən yoxlama aparmaq tələb olunmur, çünki qanun və müəyyən fəaliyyət növləri auditlərin aparılması tələbini irəli sürə bilər. Bununla yanaşı, maliyyə tələbi ilə tələb olunan bir qərar səhmdarların ümumi yığıncağında qəbul edilərsə təyin edilə bilər.\nMMC səhmdarlarının illik ümumi yığıncağını keçirməlidir. Bir kvorum iştirak etmək üçün ən azı 3 / 4 hissə tələb edir. Sadə əksəriyyət qətnamələr qəbul edə bilər.\nFərdi səhmdarların adları heç bir ictimai qeydlərdə görünməsə də, korporativ səhmdar adları ictimai qeydlərin bir hissəsidir. Bundan əlavə, direktorların adları da dövlət qeydlərinin bir hissəsidir.\nMMC qeydiyyat prosesinin üç iş günü ərzində başa çatacağını gözləyə bilər.\nRəf şirkətləri Rumıniyada mövcuddur.\nRumıniya Məhdud Məsuliyyətli Cəmiyyəti (MMC) bu üstünlüklərə malikdir: tam xarici mülkiyyət, məhdud məsuliyyət, bir səhmdar, bir direktor, məxfilik, tez təsdiq və Avropa Birliyinə üzv olmaq.


AMEA-da “Hüquqi məsuliyyət” mövzusunda beynəlxalq elmi konfrans keçirilib - FOTOSESSİYA\n12:54 29 Aprel 2019\nBu gün Azərbaycan Milli Elmlər Akademiyasının Hüquq və İnsan Haqları İnstitutunda “Hüquqi məsuliyyət” mövzusunda beynəlxalq elmi konfrans keçirilib.\nONA xəbər verir ki, konfrans Hüquq və İnsan Haqları İnstitutunun, Türkiyənin Özyeğin Universitetinin Hüquq fakültəsinin və Azərbaycan Vəkillər Kollegiyasının birgə təşkilatçılığı ilə baş tutub.\nAzərbaycan Prezidenti cənab İlham Əliyevin Sərəncamından irəli gələrək Əhməd bəy Ağaoğlunun 150 illik əziz xatirəsinə həsr olunub. Hüququn müxtəlif sahələri üzrə tətbiq olunan məsuliyyətə həsr edilən tədbiri giriş nitqi ilə açan AMEA Hüquq və İnsan Haqları İnstitutunun direktoru, Milli Məclisin deputatı, hüquq üzrə elmlər doktoru, professor Aytən Mustafazadə hüquq sisteminin müxtəlif sahələri üzrə hüquqi məsuliyyət və eləcə də ölkəmizdə və beynəlxalq aləmdə aktual sahələri olan süni intellekt və tibb hüququ, bu sahə üzrə mövcud problemləri tənzimləyən qanunvericilik aktları, cinayət, mülki məsuliyyət barədə geniş məlumat verib: "Ailənin, cəmiyyətin, dövlətin qurulmasında məsuliyyət dayanır. Məsuliyyət şəxsiyyət kimi böyük amildir və çox halda məsuliyyətsizlik cinayətlərə, peşələrə olan səhvlərə gətirib çıxarır".\nVəkillər Kollegiyasının İntizam Komissiyasının sədri Şahmar Məmmədov vəkillərin hüquq sistemində zəruri rolu, hüquqların müdafiəsi istiqamətində görülmüş işlər, hüquqi məsuliyyətin tətbiqi zərurəti barədə tədbir iştirakçılarını məlumatlandırıb: "Konfransın mövzusu hər bir vəkil, hüquqşünas üçün maraqlı və aktual mövzulardan biridir. Hər bir peşənin inkişafı həmin peşə sahiblərinin peşəyə necə yanaşmasından asılıdır".\nDaha sonra Özyeğin Universiteti Hüquq fakültəsinin dekanı, hüquq elmləri doktoru, professor Yener Ünver isə Türkiyə Respublikasında mövcud hüquqi məsuliyyətdən danışıb: "Bizim akademik olaraq məsuliyyətlərimiz iki fərqli ölkənin işbirliyini daha da genişləndirmək və problemləri həll etməkdir".\nAMEA-nın Hüquq və İnsan Haqları İnstitutunun direktor müavini, hüquq elmləri doktoru, professor Nazim Cəfərli Əhməd bəy Ağaoğlunun həyat və yaradıcılığı haqqında məlumat verib. Digər konfrans iştirakçıları isə təşkil olunmuş seksiyalara müvafiq olaraq hüquqi məsuliyyətlə bağlı müxtəlif mövzular üzrə məruzələrlə çıxış edib.\nKonfransda iki ölkənin hüquq sistemində hüquqi məsuliyyətlə bağlı bir sıra məsələlər müzakirə olunacaq və təkliflər səsləndiriləcək.\nTeqlər: AMEA Aytən Mustafayeva İnsan Haqları İnstitutu bütün xəbərlər


Şamaxıda dövlət tenderlərini - KİMLƏR UDUR? – SİYAHI, MƏBLƏĞLƏR - FED.az\n2021-ci ildən 2022-ci ilin may ayına kimi Şamaxı rayonunda dövlət qurumları tərəfindən ümumi məbləği 2 milyon 104 min 392 manat məbləğində 24 tender keçirilib.\nİmişlidə dövlət tenderlərini - KİMLƏR UDUR? – SİYAHI, MƏBLƏĞLƏR\nAğcabədidə dövlət tenderlərini - KİMLƏR UDUR? – SİYAHI, MƏBLƏĞLƏR\nŞuşada dövlət tenderlərini - KİMLƏR UDUR? – SİYAHI, MƏBLƏĞLƏR\nƏdliyyə Nazirliyinin tenderlərini kimlər udur? - SİYAHI, MƏBLƏĞLƏR\n"AZAL"ın tenderlərini kimlər udur? - SİYAHI, MƏBLƏĞLƏR\nFED.az-ın məlumatına görə, İcra hakimiyyəti 4 tenderə 1 milyon 732 min 457 manat xərcləyib. Şamaxı Rayon İcra Hakimiyyətinin keçirdiyi ən böyük tenderin qalibi “Meqaplus Firması” olub (573 min 979 manat). Bu isə RİH-nin il ərzindəki keçirdiyi tenderlərinin 33 %-ni təşkil edir.\nŞamaxı Mərkəzi Xəstəxanası 2021-ci ildən indiyə kimi 18 tender keçirib ki, qaliblərə 342 min 982 manat ödənilib. Ən böyük tenderi isə "Hidrotermik" MMC qazanıb (93 min 484 manat). Bu isə mərkəzin keçirdiyi tenderlərin 27 %-i deməkdir.\nŞamaxı tenderlərini qazanan şirkətlər: "Uğur Tikinti" MMC (1302166871), "El-Seym İnşaat" MMC (1000202761), Meqaplus Firması (2900377921), "Baku Buıldıng" MMC (1005706701), Prof-Dez MMC (1900111461), Harmony İndustrial Construstion and Engineering Group MMC (1500429791), "Hidrotermik" MMC (2002348901), "LLT SERVİCE" MMC (2006467361), "Premium Supplements " MMC (1904747601), "Azərfood-2007" MMC (3300842291), "Ae Union" MMC (8302669981), "Region Yanğın Təhlükəsizlik Sistemləri Servisi" MMC (3500894061), "1001 OFFİCE" MMC (1505326011), "Kale Solution" MMC (1504475741), “Lubricants Supplier" MMC (1306238091)\nFED.az 2021-ci ildən indiyə kimi Şamaxı rayonunda keçirilən tenderləri təqdim edir:\n"Uğur Tikinti" MMC\n"El-Seym İnşaat" MMC\n"Baku Buıldıng" MMC


4114 - "Şəkinin səsi" qəzeti\nMəhkəmə Hüquq Şurasının (MHŞ) iclası keçirilmişdir. Şuranın mətbuat xidmətindən aldığımız məlumata görə, iclasda təşkilati məsələlərə baxılmışdır. MHŞ sədrinin səlahiyyət müddətinin bitməsi ilə bağlı yeni sədrin seçkisi keçirilmişdir. Ədliyyə naziri Fikrət Məmmədov yenidən şuranın sədri seçilmişdir.\nPrezident İlham Əliyevin tapşırıqlarına əsasən, ədalət mühakiməsinin səmərəliliyinin artırılması və məhkəmə fəaliyyətinin təkmilləşdirilməsi üzrə məqsədyönlü tədbirlərin görüldüyü iclasda qeyd olunmuşdur. Hakimliyə namizədlərlə şifahi imtahanların nəticələrinə dair Hakimlərin Seçki Komitəsinin məlumatı dinlənilmiş və bildirilmişdir ki, test üsulu ilə və yazılı imtahanları müvəffəqiyyətlə verən 188 hakimliyə namizədlə açıq şəkildə, 50-dən çox yerli və beynəlxalq təşkilatın təmsilçilərinin iştirakı ilə keçirilən imtahanlarının nəticələri üzrə uğur qazanan 102 nəfər növbəti mərhələyə – ilkin uzunmüddətli tədris kursuna buraxılmışdır.\nQeyd olunub ki, imtahanı izləyən müşahidəçilər prosesin açıq və şəffaf keçirildiyini, namizədlərin biliyinin obyektiv müəyyən edilməsi üçün lazımi şərait yaradıldığını vurğulayıblar.\nŞuranın iclasında hakimliyə namizədlərlə keçiriləcək tədris kursunun proqramı müzakirə olunmuş, onun Avropa Şurasının və digər nüfuzlu beynəlxalq təşkilatların ekspertlərinin iştirakı ilə hazırlandığı, namizədlərin hakim olmaq üçün lazımi biliyə və peşə hazırlığına yiyələnmələrinə xüsusi diqqət yetirildiyi bildirilmişdir.\nDiqqətə çatdırılmışdır ki, 6 ay ərzində keçiriləcək kursun proqramına ən aktual, o cümlədən insan haqları, korrupsiya, məhkəmə etikası və digər məsələlərə dair mövzular daxil edilmiş, habelə nüfuzlu xarici müəssisələrin mühazirələri nəzərdə tutulmuşdur. İclasda ölkədə aparılan məhkəmə-hüquq islahatının mütərəqqi mahiyyəti və insan haqlarının müdafiəsi ilə bağlı hüquqi maarifləndirmənin əhəmiyyəti də qeyd edilmişdir.


Bakıda 2008-ci ildə məsciddə partlayış törədən Pakistanda həbs edilib\n“Meşə qardaşları” silahlı birləşməsinin fəallarından olan Samir Mehdiyev həbs olunub. Milli Təhlükəsizlik Nazirliyinin İctimaiyyətlə Əlaqələr Mərkəzinin məlumatına görə, 2010-cu ilin yanvar ayında Milli Təhlükəsizlik Nazirliyinin əməliyyat məlumatı əsasında Samir Mehdiyev Pakistan ərazisində saxlanılıb. Bu il martın 16-da Samir Mehdiyev Pakistandan Azərbaycana gətirilib\nMəlumata görə , 2008-ci il avqust ayının 17-də Bakı şəhəri, Nərimanov rayonunda yerləşən “Əbu-Bəkr” adı ilə tanınan “Cümə məscidi”nə atılmış əl qumbarasının partlaması nəticəsində iki nəfər hadisə yerində ölüb, 18 nəfərin sağlamlığına müxtəlif dərəcəli zərər yetirilib.\nFaktla bağlı Bakı şəhər Prokurorluğu tərəfindən Azərbaycan Cinayət Məcəlləsinin xüsusi amansızlıqla və ya ümumi təhlükəli üsulla adam öldürmə, iki və ya daha çox şəxsi öldürmə və qanunsuz olaraq odlu silah, onun komplekt hissələrini, döyüş sursatı, partlayıcı maddələr və qurğular əldə etmə, saxlama, daşıma və gəzdirmə maddələri ilə cinayət işi başlanıb. Lakin istintaqın sonrakı gedişatı zamanı baş vermiş cinayət hadisəsində terrorçuluq cinayətinin əlamətləri müəyyən olduğundan istintaqın aparılması MTN-in İstintaq Baş İdarəsinə həvalə edilib.\nMTN tərəfindən həmin cinayətin tezliklə açılması istiqamətində həyata keçirilən kompleks istintaq-əməliyyat tədbirləri nəticəsində müəyyən edilib ki, cinayətdə şübhəli bilinən şəxslər, əslən Zaqatala rayonundan olan, Şimali Qafqazdakı qanunsuz silahlı birləşmələrin tərkibində iştirak edən, özünü “Dağıstan camaatı”nın əmiri elan etmiş “Əbdülməcid” ləqəbli İlqar Mollaçiyev, onun qaynı “Suleyman” ləqəbli Samir Mehdiyev və onlarla cinayət əlaqəsində olan radikal dini təmayüllü digər şəxslərdir.


Bakının mərkəzində yeni yol keçidləri təşkil olunacaq - VİDEO\nxəbər toplayıcısı » Cəmiyyət » Bakının mərkəzində yeni yol keçidləri təşkil olunacaq - VİDEO\nBakının mərkəzində yeni yol keçidləri təşkil olunacaq - VİDEO\nBakının Yusif Səfərov küçəsində yeni yol keçidləri təşkil olunacaq. Bu keçidlər Bakının Şərq və Qərb hissələrini birbaşa nəqliyyat dəhlizi ilə birləşdirəcək.\nMilli.Az xezerxeber.az-a istinadən bildirir ki, Bakı Nəqliyyat Agentliyi Yusif Səfərov küçəsində nəqliyyat axınının düzgün idarə edilməsi ilə bağlı yeni layihə hazırlayıb.\nBakı Nəqliyyat Agentliyinin ictimaiyyətlə əlaqələr şöbəsinin sektor müdiri Mais Ağayev deyib ki, təklif edilən həll yollarının əsas özəlliklərindən biri də onların minimum xərclər hesabına başa gəlməsidir. Layihənin icrasına isə yay aylarında başlanılacaq.


01:35 18.04.2021 57\nHazırda virusa yoluxmayan insanların azı 20% -i son yarım ildə özləri də bilmədən koronavirusu keçirib. Bunu peyvənddən öncə antitel analizi verib, qanlarında koronaya qarşı anticisim olduğunu görən insanların çoxluğu göstərir. Lakin çox insan bundan xəbərsizdir. Ona görə bəzi insanlar antitel analizi verdikdə, onlarda virusu keçirdikləri üzə çıxır.\nAxar.az Medicina.az xəbər verir ki, Oksford universitetinin alimləri bəzi əlamətlərə əsasən, insanın koronavirus keçirdiyini bilməyin mümkün olduğunu açıqlayıb. Belə ki, sonradan antitel analizi verib müsbət çıxan assipmtomatik xəstələr aşağıdakı simptomları keçirdiklərini, lakin bunun koronadan olduğunu bilmədiklərini etiraf edib.\nXəbərin mənbəyi: https://axar.az/news/saghliq/552620.html


“Əgər əlindən öpürlərsə, deməli, sən xoşbəxtsən...”\n“Əgər əlindən öpürlərsə, deməli, sən xoşbəxtsən...” – Afaq Bəşirqızı\n15:26 15 Avqust 2017 Oxunub : 4249\nBu gün xalq artisti, aktrisa Afaq Bəşirqızının doğum günüdür. 61 yaşını qeyd edək aktrisa doğum günü təəssüratlarını AzVision.az-la bölüşüb.\n-Afaq xanım, deyəsən, avqust ayı sizin üçün düşərli aydır. Ailənizin bütün üzvüləri bu ayda dünyaya gəlib...\n-Avqust bizim ailə üçün istismar və tarimar ayıdır (gülür).\n-Bu gün yaşınızın üstünə bir il də əlavə olundu. Xanımlarımız adətən yaşlarının artmasını sevmirlər. Yaşla bağlı suallara cavab verməkdən boyun qaçırırlar. Kişilərimiz isə bu məsələdə daha səxavətlidirlər. Bəs siz hansı mövqedəsiniz?\n-Kişinin kişi, xanımın isə xanım adı var. Mən həmişə istəmişəm ki, xanım öz xanımlığını dərk etsin və o adı qorusun. Yaşa gəldikdə isə ən asan, sadə yol odur ki, sən özünü dərk edəsən və bu dünyaya niyə gəldiyini fikirləşəsən. Özün bu suala cavab tapa biləsən ki, səndən sonrakılar bundan əziyyət çəkməsinlər. Yaşın neçə olmasının əhəmiyyəti yoxdur. Uzun və ya qısa ömürlülük tanrının yazısıdır. Amma sən özün qısa ömründə nələr qoydun, necə getdin, özündən sonra ölümsüzlük qazandınmı? Bu, əsil insanlıq, kişilik və xanımlıqıdır.\n-Bu yaxınlarda yazıçı Vidadi Babanlı ilə söhbətimizdə ona belə bir sual ünvanladım: Uzun bir həyat yaşamısınız. Sizcə həyatda insanın hədəfi nə olmalıdır? Bu sualı sizə də vermək istərdim.\n-Vidadi Babanlı mənim ruhuma çox yaxın insandır. O, yazılarında insanların zövqünü oxşayan, insanları bir növ öz problemindən ayıran, qəribə nağıl, əfsanə aləminə aparan qəribə yazıçıdır. Onun yaradıcılığına böyük hörmətim var. Ola bilsin ki, o da mənə oxşar cavab verib. Hər yaşın özünün gözəlliyi var. Yaş mənim üçün daha bir qırışın artması, saçlarımın təravətinin itməsidir. Amma mənim daxilim, ruhum bu qırışları, saç tökümünü, o göz zəifliyini aradan qaldırır. İnsanın ruhu həmişə cavan olmalıdır. Çünki sən ətrafındakılara xoş aura bağışlamalısan. Mənim sənətimin ixtiyarı yoxdur ki, öz vəziyyətimi, ağrılarımı, çatışmazlığımı, əzablarımı ətrafa bildirim. Mənim ancaq ona ixtiyarım var ki, təbəssüm və gülüş bəxş edim.\n-Həyatınızı geri vərəqləsəniz, ən çox hansı illərdə əlinizi saxlayarsınız?\n-1979, 1983, 2003, 2005. 1979-cu ildə ailə qurmuşam, 1983-cü ildə oğlum, 2003 və 2005-ci illərdə isə nəvələrim dünyaya gəlib.\n-Nəvələriniz sizi təbrik edib, yoxsa axşama saxlayıblar?\n– Dünən saat 12-yə bir dəqiqə qalmış telefonum partlayırdı. Bilmirdim hansı nəvəmin zənginə cavab verim. Elə etməliydim ki, saat 12 tamam olmamış iki nəvəmin ikisinə də cavab verim. Böyük nəvəm Bəşir kompliment ardınca kompliment deyirdi. Vaxtı uzadırdı ki, digər nəvəm Əhməd Paşa ondan sonra zəng etsin. Amma elə elədim ki, ikisi də məni 12-yə qədər təbrik etdilər. Hər bir insanın monopoliyası olmalıdır. Mən o monopoliyanı ailə bilirəm. Əgər monopoliyada sən həqiəqətən də şahzadəsənsə, əlin öpülürsə, orada yeri gələndə hökmü, yeri gələndə sevgini, qayğını hiss edirsənsə, deməli, xoşbəxtsən.\nTeqlər: Afaq-Bəşirqızı Xalq-artisti


2016-ci ildə Gürcüstana gedən turistlərin sayında ciddi artım olub - Statistika\nEv Dünya 2016-ci ildə Gürcüstana gedən turistlərin sayında ciddi artım olub – Statistika\n2016-ci ildə Gürcüstana gedən turistlərin sayında ciddi artım olub – Statistika\n2016-cı ildə Gürcüstana gələn turistlərin sayı açıqlanıb. Ölkəyə əvvəlki ildən 450 min daha çox turist gəlib.\nAbzas.net xəbər verir ki, bu barədə Gürcüstan Milli Turizm Administrasiyasına məlumat yayıb. Qonşu ölkəyə keçən il 6,350,825 turistin səfər edib. Turistlərin sayı 2015-ci illə müqayisədə 7,6 faiz, yəni 449,731 daha çox olub.\nQonşu ölkəyə ən çox qonaq Azərbaycandan gedib, 1,523,075 turist. Əvvəlki illə müqayisədə ölkəmizdən 9,3 faiz daha çox insan Gürcüstana səfər edib.\nÖlkəyə ikinci ən çox turist Ermənistandan gedib. Əvvəlki illə müqayisədə 1,9 faiz daha çox insan səfər edib – 1,496,246.\nGürcüstana ən çox turist göndərən 3-cü ölkə isə Türkiyədir. 1,25 milyon insan. Amma Türkiyədən gələn turistlərin sayı əvvəlki illə müqayisədə 10 faiz azalıb.\nNovbəti yerlərdə Rusiya – 1 milyon, Ukrayna – 172 minvə digər Avropa ölkələri (Litva, Latviya, Çexiya, Bolqarıstan və Almaniya gəlir) gəlir.\n2016-cı ildə Gürcüstana gələn turistlərin sayında ən çox artım olan ölkələr isə Yaxın Şərq və Asiya ölkələridir – İran (+485%), Hindistan (+ 199%), Səudiyyə Ərəbistanı (+ 116%), Filippin (+ 89%), Omman (+ 75%) və Çin (+46%).\nQonşu ölkənin ötən il beynəlxalq turizmdən əldə etdiyi gəlir də artıb. 2016-cı ilin 3 rübündə 1.7 milyard ABŞ dolları gəlir əldə edən Gürcüstan 2015-ci ilin eyni dövrü ilə müqayisədə 177 milyon dollar daha çox qazanıb.\nƏvvəlki məqaləPolad Bülbüloğlunun YUNESKO-nun baş direktoru vəzifəsinə namizədliyi irəli sürülüb\nNövbəti məqalədəÇindən 1 milyon 600 min ədəd qol saatı gətirilib\nİstanbuldakı terror hücumunu İŞİD üstünə götürüb\nPaş prokuror vətəndaşları qəbul edəcək\nBu gün Astara-Astara dəmir yolu xəttinin rəsmi açılışı olacaq


MOSKVA KÜRD KARTINI VAŞİNQTONUN ƏLİNDƏN NECƏ ALDI? Təhlil\n20 Noyabr 2017 - 14:59\nMOSKVA KÜRD KARTINI VAŞİNQTONUN ƏLİNDƏN NECƏ ALDI?Təhlil\nF. Uilyam Enqdal\n"New Eastern Outlook" (ABŞ)\nİraqın kürd əhalisi İraqın Kərkükdə və civarındakı zəngin neft yataqlarından bəzilərinə nəzarət edəcək müstəqil Kürdüstanın qurulması uğrunda sentyabrda aşkar böyük üstünlüklə səs verib… Dəyişən hadisələrin mərkəzində Rusiya və Rusiyanın “Rosneft” dövlət neft nəhəngi yerləşir. Prezident Məsud Bərzanini və onun Demokratik Kürdüstan Partiyasını (DKP) Qərb üslubunda demokratiya tərəfdarı kimi qələmə verən ABŞ və AB-nin qızğın təbliğatına zidd olaraq Bərzani neftli ərazilər üzərində nəzarəti ələ almaqdan ötrü qədimlərdən 2014-cü ilədək burada yaşamış yezidilər və xristian assurların amansız etnik təmizləməsini həyata keçirən qəbilə-hərbi başçıdır.\nİsrail “Mossad”ının podpolkovniki Suri Saqi 1960-cı ilin axırından başlayaraq Bərzani qəbiləsi və onun hərbi bölməsi peşmərgəyə Səddam Hüseyn idarəçiliyinə qarşı çıxış etmək üçün təlim keçib. Bərzani qəbiləsinin İsraillə əlaqələri bu gün də saxlanır. Məsud Bərzaninin qəbiləsi o vaxtdan bəri qətl və korrupsiyadan istifadə edərək İraqın kürd bölgəsində diktator hakimiyyəti, 2014-cü ildən isə İraq neftinin Türkiyə üzərindən satışına da nəzarət təşkil edib. Bərzaninin mafioz hakimiyyəti elədir ki, onun İraq Kürdüstanının prezidenti kimi müddətinin 2015-ci ildə bitdiyi və kürd bölgə parlamentinin bu müddəti uzatmaqdan imtina etdiyinə baxmayaraq, parlamentə toplaşmaq və onu formal olaraq vəzifəsindən almağa imkan verməməsi sayəsində hər hansı hüquqi əsaslanma olmadan o vaxtdan bəri başçılıq edir. Məsudun oğlu bölgəsəl təhlükəsizlik şurasına, həmçinin bütün hərbi və mülki kəşfiyyata rəhbərlik edir.\nİsrail baş naziri Netanyahunun açıq dəstəyinə malik olan Bərzani dünyanın böyük hissəsinin güclü müqavimətinə baxmayaraq müstəqil kürd dövləti haqda referendum keçirib. Bu, ABŞ ordusu polkovniki Ralf Pitersin 2006-cı ildə “Armed Forces Journal”-də dərc olunmuş “Qanlı sərhədlər: təkmilləşdirilmiş Yaxın Şərq necə görünəcək” başlıqlı məqaləsinə uyğun olaraq bütün Yaxın Şərqin geopolitik xəritəsində aşan domino daşları üslubunda yenidənqurmanın başlanğıcı olmalıydı.\nBritaniyalılar və fransızlar parçalanan Osmanlı imperiyasının neftlə zəngin ərazilərini I dünya savaşında 1916-cı il məxfi Sayks-Piko sazişi ilə bölüşdürəndən bəri kürdlər kimi tanınan etnik qrupun təmsilçiləri İran, İraq, Suriya və Türkiyə sərhədləri arasında bilərəkdən bölünüb. İndi vahid kürd dövlətinin yaradılması bütün bölgəni qarışdırar və onun hüdudlarından kənara çıxardı.\nKürdlərin özünün müxtəlif etnik qrupları arasında problemlər çox böyükdür, eyni zamanda kürd dialektləri arasındakı fərq bəzən ingilis və müasir alman dili arasındakı qədər böyükdür. Siyasi fikfir müxtəliflikləri də xeylidir.\nABŞ və İsrail 23 milyona yaxın əhalisi ilə Böyük Kürdüstanın müjdəçisi kimi İraqda müstəqil kürd dövləti yaratmağa nail olsaydı, bu, İrandan İraqa, Suriyaya, Türkiyəyə qədər bütün bölgəni Pentaqonda neokonların 2003-cü ildə Səddam Hüseynin kütləvi qırğın silahı olduğu haqda saxta dəlillər quraşdırdıqları 2003-cü ildən bəri səbirsizliklə gözlədiyi müharibəyə, böyük bir müharibəyə düçar edərdi. Qeyd etmək maraqlıdır ki, 2003-cü ildə İraq müharibəsində ABŞ-da ictimai dəstəyin gücləndirilməsi üçün saxta sübutlardan faydalanmaqla Səddama qarşı müharibəyə itələyən savaşyönlü Move America Forwrd (MAF) Kaliforniya şirkətini yaratmış Russo Marsh & Rogers piar firması Kərkük neftinin müstəqil Kürdüstanın tərkib hissəsi olmalı olduğu haqda ideyanı ABŞ-da yeridən Bərzani qəbiləsinin də 2005-ci ildən istifadə etdiyi piar firmasıdır.\nBir ay keçdi…\nBir ay keçdi və İraq Kürdüstanı mənzərəsi necə də dəyişildi. Bərzaniyə qarşı çıxış edən güclü kürd qruplaşmasının aşkarca dəstəklədiyi hərbi blits-əməliyyat zamanı Bağdad ordusu Kərkükü və Bərzani güclərinin 2014-cü ildən qanunsuz işğal etdiyi əsas neft yataqlarını yenidən nəzarətə götürdü. Bu bildirir ki, Bərzani və Təl-Əvivin “müstəqil” Kürdüstana maliyyə açarı – Kərkük və Bəy-Həsən yataqlarından gündə, təxminən, 1,2 milyon barrel hasil edilən neftdən gəlirləri – daha Bərzani mafiyasının əlində deyil.\nBərzani qruplaşması 2014-cü ildə yüz minlərlə etnik yezidini və xristian assurları evlərindən qovaraq neftlə zəngin Kərkük bölgəsini nəzarətə götürəndən sonra Amerikanın neft maraqları Bərzani hakimiyyətini becərməyə yardım edib. Reks Tillerson ExxonMobil şirkətinin rəhbəri kimi Bağdad hökumətinə etinasızlıq edib və 2014-cü ildən sonra Chevron şirkətiylə İraqın kürd bölgəsinə ABŞ-ın neftlə zəngin müstəqil Kürdüstana aşkar hazırlığı çərçivəsində yatırım qoyub. Bərzani qəbiləsi İŞİD-in 2014-cü ildən sonra İraq və Suriyadakı fəthlərinin – əvvəldən Bərzaninin Kərkük neftini ələ keçirmək cəhdinə şərait yaradan fəthləri – hərc-mərcliyi şəraitində neftin sonradan İsrailə satılmaqla Bərzani qəbiləsinə milyardlarla dollar qazandıran türk boru kəmərləri vasitəsilə satışı haqda Türkiyə prezidenti Ərdoğanın ailəsiylə qanunsuz müqavilə bağlayıb. "Jerusalem Post" qəzeti 2015-ci ilin avqustunda xəbər verib ki, İsrailin neft idxalatının 77%-ə qədəri kürdlərin işğal etdiyi Kərkükdən boru kəməriylə Türkiyənin Ceyhan limanına və sonra İsrailin Aşkelon limanına gəlir.\nBərzaninin referendumda müstəqilliyə verilmiş 93% səs haqda hay-küylü bəyanından sonra Türkiyə və İran hökumətləri daxil olmaqla İraq hökuməti də başqaları kimi bildirib ki, bu səsvermə qanunsuzdur. Bağdad dərhal İraq Kürdüstanı bölgəsinə sanksiyalar tətbiqini qət edib. Ərdoğan Türkiyəsi kürd müstəqilliyinin Türkiyə kürdlərinə – bu, Suriya və İraqla sərhəddə önəmli azlıqdır – yayılacağından əndişələnərək kürdləri boru kəmərindən təcrid edib.\nBağdad sonra bu yaxınlarda vəfat edən Cəlal Tələbaninin müxalif Kürdüstan Vətənsevərlər Birliyi (KVB) ilə gizli danışıqlar aparıb.KVB referendum ideyasına qarşı çıxış edib və əsgərləri Kərkükün böyük qisminə nəzarət edirdilər.\nTəzəcə ölmüş Cəlal Tələbaninin oğlu Bafel Tələbani ilə əlbirlikdə Bağdadla saziş bağlandı ki, KVB-nin nəzarət etdiyi peşmərgə qüvvələri şəhərdən sakitcə çıxarılsın, dialoqa yol açılsın və minlərlə insan həyatı xilas edilsin. Tələbani Bərzaninin aydın xəbərdarlıqlara baxmayaraq referendum keçirmək qərarını “çox böyük səhv” adlandırıb.\nMəsud Bərzani oktyabrın 29-da bildirib ki, İraq Kürdüstanı bölgəsinin (qanunsuz) prezidenti postundan gedir, İsrailin dəstəklədiyi referendumun tam iflasını etiraf edib.\nRusiyanın neft geopolitikası\nSon aylarda İraq və Suriyanın kürd bölgələrinin geopolitik energetika məsələsində strateji dönüşünün gerçəkləşməsində az gözədəyən olsa da, mühüm amil Rusiyadır – konkret olaraq Rusiya dövlətinin nəzarət etdiyi “Rosneft” nəhəngidir. “Rosneft”in rəhbəri İraq kürdlərinin sentyabrın 25-dəki referendumunda səsvermədən dərhal sonra çoxlarını təəccübləndirərək bildirib ki, “Rosneft” İraq Kürdüstanının əsas neft kəməri üzərində nəzarət əldə etməyə razılaşıb, muxtar bölgəyə yatırımları 4 milyard dollara qədər genişləndirib. “Rosneft” boru kəmərinin buraxılış qabiliyətini gündə 950 000 barrelə qədər artırmağı planlaşdırır. Sazişə əsasən, “Rosneft” 60%-lik böyük paya nəzarət edəcək, halbuki qalan səhmlər cari əməliyyatçıya – Ərbildəki kürd KAR Group-a qalacaq. “Rosneft” kürdlərin boru kəmərinə 3,5 milayard dollarlıq yatırıma əlavə olaraq bu il əvəllər büdcə böhranını yumşaltmaq üçün kürd bögəsəl dövlətinə 1,2 milyard dollar borc verərək Rusiyanı İraq Kürdüstanı bölgəsində qeydsiz-şərtsiz ən böyük xarici yatırımçı edib. Həmin gün oktyabrın 19-da, demək olar, bütünlükdə kürdlərdən ibarət Suriya Demokratik Qüvvələri (SDQ) Amerika silahı və təliminin ciddi dəstəyi ilə Suriyanın neft və qazla zəngin Deyr-əz-Zor əyalətində gedən müharibə çərçivəsində qazla zəngin yataqları Rusiyanın quru qoşunlarına təhvil verilməsi haqda gözlənilmədən saziş bağlayıb.\nKürd SDQ-nin sentyabrın 23-də İŞİD-dən təzəcə aldığı əl-Təbiyə qaz yataqlarını təhvil verdiyi haqda məlumat göstərir ki, Rusiya həm Suriya və İraqın neft-qaz hadisələrində, həm də kürd məsələsində ikinci dərəcəli roldan da önəmli oyun oynayır. Əvvəllər Amerikanın Conoco şirkətinin idarə etdiyi əl-Təbiyə qaz yatağı gündə 13 milyon kubmetr təbii qaz istehsal etməklə Suriyanın bütün yataqlaırndakından çox məhsuldarlığa malikdir. Almasdar News-un məlumatında deyilir ki, ruslar yataq üzərində nəzarəti Suriya hökumətinə qaytaracaqlar. Bu saziş Rusiya xarici işlər nazirinin müavini, prezidentin Yaxın Şərq üzrə özəl təmsilçisi Mixail Boqdanovla Rojava zonasında qondarma kürd muxtariyyətində şimal şəhəri Qamışlıda kürd və Suriya liderləri ilə məxfi görüşdən sonra baş tutub.\nİraq baş naziri Heydər əl-Abadi oktyabrın 25-də Ankarada Türkiyə prezidenti Rəcəb Ərdoğanla görüşüb ki, bu da onlarn münasibətlərində önəmli mülayimləşmədir. ABŞ və İsrailin müdafiə etdiyi Bərzaninin Kürdüstanın müstəqilliyi ilə bağlı manevri tamamilə əks effektə səbəb oldu. Və Vaşinqtonun yenə də geopolitik axmaqlığı və neokonların müharibəyə aludəçiliyi buna qədərki geopolitik rəqibləri əməkdaşlığa məcbur etdi ki, bu da hələ üç il öncə təsəvvürə gəlməzdi.\nRusiya geopolitik şahmatı ağılla oynadı. Moskva bilir ki, İraq Kürdüstanının energetika kompleksində “Rosneft”in kozır kartı varsa, kürdlərin nefti Türkiyə üzərindən göndərməkdən savayı seçimi yoxdur. Ərdoğan Suriya üzərində vurulmuş Rusiya təyyarəsinə görə Rusiya ilə münasibətləri bərpa etmək təklifindən iki il qabaq Türkiyə Bəşər Əsəd rejiminə qarşı İŞİD-i maliyyələşdirirdi və məlumatlara görə, elə həmin vaxt Türkiyənin dövlət şirkəti vasitəsilə Suriya neftinin ixracat satışına yardım edirdi. Qətər Suriyada “Müsəlman qardaşlar”, İŞİD və digər sələfi qruplaşmaların maliyyələşməsinə milyardlarla dollar itirib. İndi isə Türkiyə Катар İraq qazı məsələsində “Rosneft” və Rusiyanın dəstəyi ilə Bəşər Əsədin mövqeyinin dayanıqlı qaldığı Dəməşqlə iş görməli olur.\nVaşinqton üçün başqa bir uğursuzluq Qətərlə bağlı hadisələrin inkişafıdır. Vaşinqton və İsrail keçən yay xəpcil səudlara sünni neft dövlətlərindən (üstəgəl İsrail) İrana qarşı yönəlmiş “ərəb NATO-su” yaratmağı təlqin edəndən bəri bu “ərəb NATO-su” ilk addım kimi Fars körfəzi ölkələrinin əməkdaşlığı üzrə Şuradakı keçmiş müttəfiq və “Müsəlman qardaşlar”ı dəstəkləyən Qətərə qarşı iqtisadi embarqo tətbiq edib. Qətər AB-yə ümumi qaz marşrutunun inşası üçün keçmiş qatı düşmən İranla əməkdaşlığa açıq şəkildə can atdığından səudların hücum obyekti seçilib. Qətər indi Səudiyyənin əleyhinə çıxdığı yeni geopolitik ittifaqda İran, Rusiya, Türkiyə və Çinlə birgə işləyir. Özünü İraq və Suriyanın kürd bölgələrinin mərkəzinə qoyan Rusiya Böyük Kürdüstan və NATO-nun nəzarət etdiyi Böyük Yaxın Şərq yaradılması üçün İngiltərə-Amerika planlarına qarşı parlaq siyasi gedişə nail olub.\nŞah və mat, Vaşinqton. Siz indicə Yaxın Şərqi itirdiniz…


(Əvvəli qəzetin 21,28 dekabr 2018-ci il, 11,19,26 yanvar, 1 fevral 2019-cu il tarixli saylarında)\nVulkanik zəlzələlərin tədqiqi göstərir ki, onlar, adətən, vulkanların fəaliyyəti, bilavasitə maqmadan ayrılan qazların partlayışı, hidravlik zərbə və s. ilə sıx şəkildə əlaqədardır. Hiposentrinin dərinliyinə görə zəlzələlər normal tipə aiddir. Zəlzələlər bəzən vulkanların püskürməsi ilə eyni vaxtda, bəzən isə ondan daha əvvəl baş verir. Denudasiya zəlzələlərinə nisbətən vulkanik zəlzələlər geniş yayılmışdır.\nDenudasiya zəlzələləri. Denudasiya və ya uçqun zəlzələləri yeraltı uçqunlar nəticəsində uçulan süxur kütlələrinin zərbələri hesabına baş verir. Uçqunlar, adətən, müxtəlif denudasion proseslər (məsələn, karst mağaralarının tavanının uçması) nəticəsində baş verir. Bu tip zəlzələlər onların ümumi sayından 1 %-dən də az təşkil edir. Denudasiya zəlzələləri əhəngdaşı, gips və başqa asan həll olan süxurların geniş inkişaf tapdiğı ərazilərdə baş verir və nəticədə müxtəlif ölçülü mağaralar əmələ gəlir. Mağaralar əhəmiyyətli dərəcədə böyüdükdə onların tavanı yuxarıda yatan layların ağırlıq qüvvəsinin təsiri altında uçub tökülür. Uçub tökülən süxurların kütləsi və uçqunun hündürlüyü nə qədər böyük olarsa, yer səthində təkanlar bir o qədər güclü hiss ediləcəkdir. Bəzən birinci uçqunun ardınca bir neçə gün fasilələrlə digərləri də baş verir. Əgər yeraltı uçqun yer səthinə çatarsa, bu zaman tez-tez qıfabənzər formalı çökəklik (uçurum) əmələ gəlir.\nDenudasiya zəlzələləri üçün fokusun az (qısa) dərinliyi xarakterikdir. Ona görə də, hətta təkanların gücü əhəmiyyətli olduqda belə bu zəlzələlərin yayılma sahəsi kiçik (bir neçə on kvadrat kilometri aşmır) olur. Uçqun zəlzələlərinin episentri mağaraların göstəricilərindən asılı olaraq çox və ya az dərəcədə sabitdir. Əgər uçqun birdən baş verərsə, onda zəlzələnin davam etmə müddəti bir neçə saniyədən artıq olmayacaqdır. Əgər uçqunlar bir istiqamətdə və yaxud bir neçə məntəqədə bir-birinin ardınca baş verərsə, onda isə təkanlar bir neçə ay müddətində davam edə bilər. Belə ki, onlarda mağaraların əmələ gəlməsi və uçqunların baş verməsi yeraltı suların fəaliyyəti ilə əlaqədardır, karst rayonlarında sonuncuların intensivliyi atmosfer çöküntülərinin miqdarından asılıdır, çöküntülərin miqdarının kəskin şəkildə artması isə tez-tez uçqun zəlzələlərinin təkrarlanması ilə nəticələnir.\nUçqun zəlzələlərinə dəfələrlə təkrar olunan pribaltika zəlzələləri (paleozoyun əhəngdaşı və gipsli süxurlarının inkişaf tapdığı zolaqda yerləşən Arxangelsk, Şenkursk, Velsk və başqa məntəqələrdə baş verən titrəyişlər) misal ola bilər. 1915-ci ildə Xarkov vilayətinin Volçansk rayonunda baş vermiş uçqun zəlzələsi diametri 100 km-ə qədər olan sahəni əhatə etmişdi. Xarkov şəhərinin sakinləri binaların titrədiyini hiss etmiş, pəncərə şüşələrinin cingiltisini eşitmişlər, asma lampaların isə titrədiyini müşahidə etmişlər. Bir çox evlərdə qapılar açılmışdır.\nUçqun zəlzələlərinin gücü episentrdə nadir hallarda 6-7 balldan yuxarı (artıq) olur, əhəmiyyətli dağıntılar isə yer səthində yalnış uçqunların əmələ gəlməsi ilə əlaqədar baş verə bilər.\nDəniz zəlzələləri.Onu da qeyd etmək lazımdır ki, bəzi zəlzələlər dəniz və ya okean hövzələrində baş verir ki, bunlara da dəniz zəlzələləri deyilir. Zəlzələlər nəticəsində dəniz və ya okeanın dibində, quruda olduğu kimi, dəyişikliklər baş verir. Güclü zəlzələlər dənizin səthində böyük dalğalar əmələ gətirir ki, bu dalğalara da tsunami deyilir.\nDəniz və okeanlarda baş verən zəlzələlər zamanı su sahildən əvvəlcə geriyə çəkilir, sonra isə yenidən quruya doğru irəliləyir. Bu zaman əmələ gələn tsunami dalğaları quruya doğru böyük sürətlə hücuma keçir, nəticədə zəlzələnin özündən də güclü və məhvedici hadisələr baş verir. Adətən dənizin geri çəkilməsi təxminən 5-dən 35 dəqiqəyədək davam edir və bəzən - nadir hallarda bu proses bir neçə saat çəkir. Məsələn, 1690-cı ildə Peruda baş vermiş zəlzələ zamanı dəniz geri çəkilmiş və yalnız 3 saatdan sonra qayıtmışdır. Həmçinin, 1755-ci ildə Lissabon zəlzələləri zamanı dəniz əvvəlcə geri çəkilmiş, sonra isə güclü dalğanın əmələ gəlməsi ilə quruya doğru irəliləmiş və dənizin səthi orta hesabla 26 m qalxmışdır. Dəniz quruya doğru təxminən 15 km irəliləmiş, sahilə çoxlu sayda gəmilər tullamış və on minlərlə insanı tələf etmişdir.\nBəzən dənizin geri çəkilməsi və irəliləməsi halları bir neçə dəfə təkrar olunur. Məsələn, 1923-cü ilin ortalarında Kamçatka yarımadasının Ust-Kamçatski qəsəbəsi yaxınlığında baş verən zəlzələ həmin il aprelin 14-də yenidən təkrar olunmuşdur. Hündürlüyü 6,5 m-ə çatan tsunami dalğaları quru ərazilərdə 450 km məsafədə irəliləmişdi.\nSeysmik dalğaların dəniz şəraitində sürətı 1400 m/san-dən artıqdır və demək olar ki, səsin dəniz sularındakı sürətinə (1440 m/san) bərabərdir. Çox dayaz sahil zonalarında bu sürət bəzi hallarda 200 m/san-dək çatır.\n1868-ci ilin avqust ayında Çilidə hündürlüyü 20 m-dək olan dalğalar böyük dağıntılar törətmişdir. Maksimal hündürlüyə çatan dalğalar bütün Sakit okeanı boyu yayılmışdı. 12 saatdan sonra bu dalğalar Havay adalarına, 19 saatdan sonra isə artıq hündürlüyü 3 m olmaqla Yeni Zellandiyaya çatmış və 25 min insanı yuyub aparmışdı. 24 saatdan sonra bu dalğalar artıq Yaponiyaya çatmışdı.\nSunamilərin sahil boyu törətdiyi dağıdıcı fəlakətlərdən savayı, dənizin daha uzaq yerlərində də seysmik hadisələr baş verir. Lakin orada güclü dalğalar əmələ gəlmir. Açıq dəniz şəraitində tsunami dalğalarının əmələ gəlməsini indiyədək heç kəs müşahidə etməmişdir. Ola bilsin ki, bu dalğalar okean hövzəsində bütün su kütləsinin titrəyişi (tərpənişi) hesab edilməlidir.\nZəlzələlərin coğrafi yayilması. Zəlzələlər yer səthində qeyri-bərabər şəkildə yayılmışdir və onların müəyyən zonalar (seysmik qurşaqlar) daxilində cəmləşdiyi müşahidə olunur. Bəzi zonalarda bu tez-tez və güclü, digər zonalarda isə zəif və eyni zamanda az-az baş verir.\nƏrəbistan plitəsi Qirmızı dəniz və Ədən körfəzi rift zonaları boyunca Afrika meqaplitəsindən qirilaraq şimala doğru hərəkər edir. Bu yerlərdə rift zonalarının varlığı geoloji-geofiziki məlumatlarla sübut olunmuşdur ( Bott, 1974; Soroxotin, 1979). Rift zonalarında zəlzələlərin sayı, plitələrin subduksiya və kolliziya formalı təmas zonalarında baş verən zəlzələlərdən az, intensivlikləri isə nisbətən aşağı olur. Ərəbistan plitəsinin cənubunda və cənub-qərbində olan rift zonaları da nisbətən az saylı seysmik təkanlarla səciyyələnir. Tədqiqatlar burada horizontal genişlənmə gərginliyinin olmasını göstərir. Bu horizontal genişlənmə gərginliyi Ərəbistan plitəsini şimal istiqamətində hərəkət etməyə sövq edən yerdəyişmə qüvvələrinin əmələ gəlməsinə səbəb olur.\nAparilmış geoloji-seysmoloji tədqiqatların nəticələri göstərir ki, seysmik qurşaq və zonalar yer səthini praktiki cəhətdən seysmik aktivlikdən məhrum edilmiş böyük ərazilərə bölür. Yüksək seysmik aktiv qurşaqlarla müasir vulkanizmin və cavan dağəmələgəlmə proseslərinin təzahür etdiyi qurşaqlar bir-birinə uyğun gəlir, yəni endogen proseslərin 3 əsas təzahür forması - vulkanizm, dağəmələgəlmə və zəlzələ məkanca əlaqəlidirlər.\nSeysmik rayonlaşdırma. Zəlzələ təbiətin ən dəhşətli hadisəsidir, o, böyük fəlakətlər törədir, binaları uçurub dağıdır, şəhər və kəndləri viran edib xarabazarlığa çevirir, həmçinin insan tələfatına səbəb olur. Zəlzələlərin təsirilə yer qabığında çatlar əmələ gəlir, çaylar öz köhnə vadilərindən kənara çıxır, bəzən də ən möhtəşəm dağlar bu zərbələrə davam gətirməyib parçalanır. Zəlzələlərin qarşısını almaq qeyri-mümkündür. Lakin onların çox vaxt böyük sayda insan itgilərinə səbəb olan dağıdıcı nəticələrini azaltmaq mümkündür. Bunun üçün seysmik aktiv ərazilərin etibarlı seysmik rayonlaşdırma xəritələrinin və ona uyğun seysmik dayanıqlı tikinti normalarının tətbiqi zəruridir. Seysmik rayonlaşdırma seysmoaktiv ərazilərin seysmik təhlükəlilik səviyyəsinə görə xəritələşdirilməsidir. Seysmik təhlükə dedikdə verilən ərazidə kifayət qədər böyük zaman intervalında (50, 100, 500 il və s.) müəyyən səviyyəli seysmik effektin baş verməsi ehtimalı nəzərdə tutulur. Uzun müddətli seysmik təhlükənin qiymətləndirilməsi seysmik cəhətdən aktiv ərazilərdə yerləşən dövlətlərin dayanıqlı inkişafını (şəhərsalma, torpaqdan istifadə, fövqəladə hallar və s.) planlaşdırmaq üçün zəruri bir işdir.\nƏrazilərin dəqiq və ətraflı şəkildə seysmik, geoloji və geofiziki xüsusiyyətlərinin öyrənilməsi qabaqcadan gələcəkdə zəlzələ baş verə biləcək əyalətləri, zonaları və rayonları ehtimal əsasında qeyd etməyə, həmçinin onların maksimal intensivliyini və bu və ya digər bina və qurğular üçün mümkün təsirlərini qiymətləndirməyə imkan verir. Gələcəkdə baş verə biləcək zəlzələlərin ehtimal edilən gücü (balla) xüsusi xəritə üzərində göstərilir ki, belə xəritə də seysmik rayonlaşdırma xəritəsi adını daşıyır. Belə xəritənin tərtib edilməsi məqsədi ilə hal-hazırda Rusiyada və bir sıra Avropa ölkələrində, o cümlədən Azərbaycanda zəlzələ kataloqlarına daxil olan tarixi və instrumental üsulla yazılmış zəlzələlərin xəritələnməsinə əsaslanan determinist-ehtimallı metoddan istifadə edilir. Bu metodun əsasını iki prinsip təşkil edir: 1) müəyyən maqnitudlu zəlzələlər gələcəkdə də keçmişdəki təkrarlanma periodu ilə təkrarlanacaqdır; 2) eyni tektonik quruluşlu sahələr bərabər seysmik potensiala malikdir.\nProblemin qoyuluşundan, detallıq dərəcəsindən və tədqiqat miqyasından asılı olaraq seysmik rayonlaşdırma ümumi, detal və mikroseysmik ola bilər. Qeyd etmək lazımdır ki, ümumi seysmik rayonlaşdırma xəritələri detal və mikrorayonlaşdırma işləri üçün əsas və dayaq rolu oynayır.\nFHN Fövqəladə halların xəbərdar\nedilməsi və daxili təhlükəsizlik Baş idarəsi


Yeni Zelandiya gimnastı: Milli Gimnastika Arenasında gözəl şərait yaradılıb\nİdman 13 Fevral 2019 18:44 (UTC+04:00)\nBunu Trend-ə yeni zelandiyalı gimnast Dilan Şmidt deyib.\n“Özümü yaxşı hiss edirəm. Zədəli olduğum üçün bir ildən çox yarışlarda iştirak etməmişəm. Ötən il mənim ciddi zədəm var idi. İndi mən əvvəlkindən daha az hündürlüyə tullanıram, amma ümid edirəm ki, hər şey yaxşı olacaq”.


“Koroğlu” metrostansiyası qarşısında avtobus dayanacağı ləğv edilir - FOTO\n18 Aprel 2018 - 10:01\nMetronun “Koroğlu” stansiyasının şəhər mərkəzindən Hava limanı istiqamətindəki çıxışının (piramida formalı) qarşısında axşam saatlarında müşahidə edilən xaotik vəziyyətin, eləcə də tıxacın aradan qaldırılması ilə bağlı nəzərdə tutulan tədbirlərin icrasına başlanılıb.\nBakı Nəqliyyat Agentliyindən Trend-ə verilən məlumata görə, hazırda yol kənarında məhəccərlərin quraşdırılmasına başlanılıb. Bu işlər yekunlaşdıqdan sonra avtobus dayanacaq məntəqəsi ləğv ediləcək. Bununla da həmin ərazidə nəqliyyatın hərəkətində fasiləsizliyin təşkil edilməsi, sıxlığın yaranmasının qarşısının alınması mümkün olacaq.\nAvtobus dayanacaq məntəqəsinin ləğv edilməsi ilə əlaqədar “Koroğlu” Nəqliyyat Mübadilə Mərkəzindən ətraf kənd və qəsəbələrə hərkət edən avtobuslar metronun piramida formalı çıxışının qarşısında dayanmadan keçəcək. Həmin dayanacaqdan istifadə edən bütün sərnişinlər “Koroğlu” NMM-də öz marşrutlarının xidmətlərindən yararlana bilərlər. Artıq bununla bağlı müvafiq marşrut xətləri üzrə daşıyıcılara xəbərdarlıq edilib. Sərnişinlərimizdən tətbiq ediləcək dəyişikliyə anlayış göstərmələrini və metrostansiyadan çıxışda “Koroğlu” NMM istiqamətində hərəkət etmələrini xahiş edirik.\nQeyd edək ki, avtobus dayanacaq məntəqəsi 21.04.2018 tarixində ləğv ediləcək.


6 Yanvar 12:42\nYaxud, dağıdıcılıq xislətində olan radikal müxalifət bu dəfə Qazaxıstandan “bəhrələnmək” arzusundadır\nBugünlərdə Xəzərin o tayında, Qazaxıstanda baş verən olaylar əlbəttə ki, regional ölkə olaraq bizləri də narahat edir. Çünki istənilən halda qanın tökülməsi qəbulolunan deyil. O da qəbulolunan deyil ki, artıq ölkəmizdəki bəzi radikal və dağıdıcı xislətli qruplar Qazaxıstanda cərəyan edən hadisələrin Azərbaycana da transfer olunmasını açıq-aşkar arzu edir, “sağ əlləri başımıza” kimi sərsəm, ucuz düşüncəlkəri ilə cəmiyyətimiz arasında ikitirəlik, parçalanma yaratmağa çalışırlar. Söz yox ki, istənilən qanunsuzluqların, dövlət əleyhinə çıxşların, qiyam və üsyanların arxa planında xarici qüvvələrin dayanması reallıqdır.\nBu günün güclü, qüdrətli, qalib Azərbaycanının mövcudluğu məhz o zamankı xalq-iqtidar birliyinin sarsılmazlığının sayəsində yarandı və bu birlik hazırkı dövrə qədər davam edib, möhkəmlənib, dərin təməllərə söykənib, bu cür də davam edəcək!\nYəni dəfələrlə sübuta yetirilib ki, müxtəlif siyasi proseslər, ölkə əhəmiyyətli hadisələr dövründə radikal xislətli sözdə “müxalifətçi”, əslində isə dağıdıcı ünsürlər öz xarici ağalarından sifarişlər alaraq öz kirli əməllərini pul-para qarşılığında həyata keçirməyə cəhdlər göstəriblər. Yalnız xalqın dövlətə olan bağlılığı və möhkəm iradəsi sayəsində həmin ünsürlərin və ağalarının Azərbaycana təsir etmək imkanlarının qarşısı alınıb. Biz, elə də uzağa getməyərək 19 il əvvəl – 2003-cü ilin 15-16 oktyabr hadisələrini xatırlaya bilərik.Məhz həmin vaxtlarda xalqın seçiminə qarşı çıxan dağıdıcı radikallar qiyam, çaxnaşma, vətəndaş qarşıdurmaları yaratmaq əmrinə riayət edərək paytaxt Bakıda xaos yaratmağa çalışdılar. Bu gün internet resurslarında həmin hadisələr və onların icraçıları, habelə sifarişçiləri barədə kifayət qədər məlumatlar mövcuddur.Lakin onların mənfur planları baş tutmamış qaldı və bu günün güclü, qüdrətli, qalib Azərbaycanının mövcudluğu məhz o zamankı xalq-iqtidar birliyinin sarsılmazlığının sayəsində yarandı və bu birlik hazırkı dövrə qədər davam edib, möhkəmlənib, dərin təməllərə söykənib, bu cür də davam edəcək!\n“Qazaxların sağ əlləri başımıza” deyib yüngüllük edən, sosial şəbəkələrdə siyasi artistizmlə məşğul olan ünsürlər unutmamalıdırlar ki..!\nBeləliklə, bizlər heç də 2003-cü ilin 15-16 oktyabr olaylarını unutmamışıq və bundan sonra da unutmayacağıq, istənilən daxili və xarici düşmənlərimizə qarşı ən sərt mövqeyimizi ortaya qoyub, onların qarşısını almaqda davam edəcəyik.Və bu gün “qazaxların sağ əlləri başımıza” deyib yüngüllük edən, sosial şəbəkələrdə siyasi artistizmlə məşğul olan ünsürlər unutmamalıdırlar ki, Azərbaycan istər Qazaxıstandan, istər Gürcüstandan, istər Ukraynadan kifayət qədər fərqli ölkədir və bu ölkədəki xalq-dövlət məfhumunun sarsılmazlığı əsla çaxnaşmalara, qarşıdurmalara imkan verə bilməz, əsla!Onu da qeyd edək ki, özlərini “müxalifət liderləri”, “dahi siyasətçilər” kimi zorla ictimai rəyə sırımağa çalışan Əli Kərimli, Cəmil Həsənli, Gülktəkin Hacıbəyli, Tofiq Yaqublu kimi boşboğazlar yğınağı və onların Avropa küçələrində “siyasi mühacir” statusu ilə sülənən, gah da interet şəbəkələrinə çıxıb klounluqlar edən “həmdərdləri” bu günün özündə belə etirazla qoyamın bir-birindən fərqlənən cəhətlərini anlamırlar və bu anlammsızlıqları ilə xalqın sözün əsl mənasında zəhləsini tökür, başını ağrıdırlar.\nAllah belələrinə düşüncə və şüur versin ki, bəlkə bundan sonra ağıllanalar, amma çətin...\nVə bu gün Qazaxıstanda baş verən olaylar əslində etirazların qiyama transformasiya olunması faktıdır. Daha dəqiq desək, etirazları ya təşkil etmək, ya da məhdudlaşdırmaq, lazım olsa da, qiyam, qanunsuzluq halı yarananda buna ehtiyac qalmır, yəni məsələ başıpozuq kütlənin siyasi orientasiyadan çıxaraq cinayətkarlıq çərçivəsinə daxil olmaları prosesinə başlanılır. Etirazlardan fərqli olaraq qiyamların liderləri, təşkilatçıları, aparıcı qüvvələri, gündəmləri, hər hası yöndəki tələbləri də olmur. Məhz 2003-cü ildə də siyasi hadisələr sonradan məhz bu günkü Qazaxıstan senarisinə doğru yönəlirdi və zamanında, qətiyyətlə qarşısı alındı, dövlətçilik maraqları qorundu, xalqın seçimi mühafizə edildi.Daha bir amil: normal düşüncəyə sahib olan insan istənilən ölkədə, o da ola regional və dost ölkə - orada baş verənlərin tezliklə başa çatmasını, tələfatların, itkilərin olmamasını arzu edər, amma özlərini “müxalifət liderləri” adlandıran ucuz təfəkkürlü ünsürlər bunun yerinə oradakı hadisələrin daha da böyüməsini, üstəlik, “sağ əllərinin başımıza” olmasını istəyirlər. Nə deyək, Allah belələrinə düşüncə və şüur versin ki, bəlkə bundan sonra ağıllanalar, amma çətin...


Tezliklə gözəl bir vaxt gələcək. Bahar ilin ən yaxşı vaxtıdır. Isti gödəkçələrinizi və çəkmələrinizi götürmək vaxtıdır. Amma nə qoymaq lazımdır? Bəlkə ağacları sınayabilirdik? Əgər siz onlarla tanış deyilsinizsə və nə üçün geyinmək lazım olduğunu bilmirsinizsə, bu gün bu məsələ ilə məşğul olacağıq.\nAğaclar hansılardır? Bu rahat və keyfiyyətli ayaqqabı. Dünyanın hər yerindən olan moda qadınlar dəri çəkmələrinə, qalınlaşdırılmış sola basmaqla sevdilər. "Timberland" - istehsalçı. İndi bu ayaqqabılara belə deyilir. Onlar çox rahat və gözəl görünürlər.\nBu günə qədər ağacların hamısı 33-34size tapıla bilər. Ancaq bundan əvvəl hər şey fərqli idi. Modellər yalnız kişilər üçün nəzərdə tutulmuşdu. Ağaclar da qadın ayaqqabıları olmadı. Tarixi 1902-ci ildə başladı. Eyni zamanda Nathan Schwartz qohumları ilə Amerikaya köçdü. O, ayaqqabı istehsalçısı idi və bu ayaqqabı modelini yaratdı.\n53 il ərzində bir ayaqqabı fabriki alıb Terrurbendin istehsalını genişləndirdi. Boots 1965-ci ildə eyni idi, sonra onlar yamacını dikişsiz ayaqqabının üstünə necə bükdüklərini öyrəndi və artıq 70-ci illərdə ağaclar insanların qəlblərini fəth etməyə başladılar. Onlar moda dünyasını tam anlamlandırdılar.\nTimberland markası özünü etibarlı və yüksək keyfiyyətli istehsalçı kimi qura bildi. Belə ki, bu ayaqqabıları geymək bir zövqdür. Modanı başa düşən insanlar, bu cür ayaqqabı geyinirsəniz, zövqünüzə və tərzinizə görə təşəkkür edə bilərsiniz. Nəhayət, ağaclar əsrlər boyu yaradılış tarixinə malik ayaqqabılardır. Bütün dünya üçün əfsanəvi ayaqqabı.\nBu ayaqqabı unisex ayaqqabısının sadiq nümunəsidir. Onlar qadınlar və kişilər üçün də uyğundur. Hətta demək olar ki, eyni model var. Buna görə də, bir oğlan ilə bir ayaq ölçüsü varsa, ayaqqabılarını təhlükəsiz qoyun! Bu bir zarafatdır.\nBundan əlavə, onlara uyğun bir materialı olmalıdır. Beləliklə, ağacları geyən kimi necə görünürsünüz?\nƏn yaxşı və ən yaxşı seçim jeansdır, bəlkə də bunu təxmin etdiniz. Bir köynək, ceket və jeans qoymaq əgər yaxşı olacaq. Yalnız gözəl bir seçimdir. Daha feminen görünmək üçün gözəl və parlaq aksesuarları taxmaq məsləhətdir. Qız bəzəyəcək. Ağacalar üçün ən yaxşı birləşmə bir damalı köynəkdir. Bir qız üçün qələbə qazanma şəkli olsa da, bir oğlan üçün də Jinsy daralmış modelləri lapel ilə seçməlidir. Təsvir bir t-shirt və ya tunik ilə əlavə edilə bilər.\nTimberlands müasir insan üçün əvəz edilə bilməz. Bu ayaqqabı keyfiyyəti, davamlı, suya davamlı və hər şey də rahatdır. İdeal! Ağacların klassik versiyası xardal rəngdir. İndi hər hansı bir rəng ayaqqabı tapa bilərsiniz. Bard, çəhrayı, mavi və ruhun istədiyi bütün rəngləri ala bilərsiniz. Hər hansı bir geyim növü ilə ayaqqabı geymək olar.\nTimberlands bir paltar ilə birləşdirilə bilər. Maxi-platyevmy-dən imtina etməyi tövsiyə edirik - bir az kobud görünəcək. Kostyumlar dizdən bir az yuxarı paltarları. Böyük trikotaj və ya toxuculuq görünəcək. Sizin üçün bir neçə gözəl şəkillər təqdim edirik. Ayaqqabı ilə yüngül bir çanta (şifon, gipur və s.) Birləşdirməyə çalışın. Bir paltar sviter, dəri və sıx külotlu çiyin geyə bilərsiniz. Yaxşı bir seçimdir. Qarışıqlığı birləşdirmək üçün müxtəlif aksesuarları ilə bəzəmək lazımdır. Amma rəng çalarları ilə çubuq aşırmayın.\n"Kişi" ayaqqabıları həm mini, həm də orta uzunluqlarda istifadə edilə bilər. Daha əvvəl dediyimiz kimi maxi atılmalı və "qələm" də uyğun deyil. Bir orantılı rəqəm varsa, qısa bir etek geyə bilərsiniz.\nAğacların köməyi ilə, bir iş image yaratmaq olar. Qaranlıq bir dibə və ağ top ilə geyirsinizsə, hər şey çıxacaq. Şık, cəsarətli və qəribə görünür. Sıx şalvar və ağ bir bluza taxmaq. Artıq sürətlidir, buna görə isti mövsümdə şalvarlarla ağacları taxmaq məsləhətdir, bu ayaqqabıları olan qısa saraafanlar da yaxşı birləşir.\nYalnız ağacları geniş şalvarlarla və alovlu qayışlarla birləşdirməyin. Bu gülünc görünür.\nYazda çəkmələri geymək nə ilə?\nBahar üçün hazırlaşdıqdan sonra, bu gözəl ayaqqabıları nə geyinmək barədə düşünmək vaxtıdır. Soyuq olmasına baxmayaraq, onlar aşağı kılıfın altında istifadə edilə bilər. Praktiki olaraq hər hansı bir forma sığmayacaq, yalnız dizin altında olmamalıdır.\nParkı mükəmməl uyğunlaşdırın. Park palto və uzun ceket arasında ortadır. Ağacları mükəmməl tamamlayırlar. Parkda trikotajdan və ya tunikdən istifadə edilə bilər. Bir palto-trapezium və ya "oversize" seçə bilərsiniz. Ağaclar bir qoyun palto ilə birləşdirmək məsləhətdir. Yalnız klassik xəz paltarları ilə deyil, süni xəzdən, indi də moda. Ən yaxşı, rəngli və sürtüşkən bir qoyun palto.\nAyaqqabıların rəngləri üçün dəri və ya süet gödəkçə seçin. Rəng uyğun olmalıdır. Bu stilinizə xüsusi bir ləzzət verəcəkdir.\nBu gün bir daha demişdik ki, qadınlıq üçün şəkillər aksesuarlara lazımdır. Amma ağaclarla birləşmək lazımdır nədir? Sağ çantayı seçmək lazımdır! Çəkmələr mükəmməl çanta və çantalarla "poçtistlər" ilə uyğunlaşdırılıb. Çiyin-keçməlilər, rahatdır, amma bütün bu tərzləri dadmaq üçün deyil. İndi moda parça "ekosumki". Çantanı daha çox seçin, daha yaxşıdır.\nGöründüyü ən yaxşı şey trikotaj şapka və eşarplara uyğun olacaq, beretlər yaxşı görünür.\nSeçmək üçün hansı tayfalar var?\nHələ sərin? Bu isti külotlu çiyinləri geymək üçün əla səbəbdir, ancaq ayaqqabıya uyğun gəlmirlər. Amma yalnız ağaclar sıx külotlu çiyələk ilə mükəmməl birləşir. Müxtəlif rənglərlə sınaya bilərsiniz, hətta nümunələri ilə seçə bilərsiniz.\nƏgər klassik qumlu ayaqqabıların sahibi olsanız, onda tights tünd qırmızı, kərpic, zeytun, bənövşəyi, qara və ağa uyğun gəlir. Kəsilməmiş süd və qara rəngli trikotajlar pis görünmür. Və ekstremal hallarda həmişə klassik bədən çantaları var. Onlar həmişə moda. İstisnalar tights-net və qaraçı idi. Onlar yalnız ayaqqabı üçün uyğun deyil. Qəribə görünür. Mükəmməl diz çorapları, qamaşlar və kiçik oğlanlar birləşdi.\nTimberlands - rahatlıq üçün ayaqqabı. Onlar səyahət, gəzinti və yürüyüş üçün böyükdürlər. Aktiv qız üçün ayaqqabılar. Buna görə də, belə bir cüt ayaqqabı yoxdursa, onda özünüzü satın alma vaxtı gəldi. Timberlands qızın adı olmalıdır. Gecə-gündüz hər birimizdə qarderobda olacağıq.\nBir uşağın sabah qalxmaq üçün necə öyrədilməsi


13 sığorta şirkətinin ödənişləri artıb | Banco.az\n13 sığorta şirkətinin ödənişləri artıb\nBu ilin yanvar ayının yekununa görə, Azərbaycandakı 22 sığorta şirkətindən 18-nin yığımları illik müqayisədə artıb, 3-nün yığımları azalıb, 1 şirkət ("Xalq Həyat Sığorta" ASC) ötən ilin yanvar ayında bazarda olmadığı üçün onun yığımlarında dinamika qeydə alınmayıb.\nHesabata əsasən, son 1 ildə yığımları ən çox artan şirkət "Naxçıvan Sığorta" ASC-dir. Bu şirkət yanvarda 121 min manat sığorta haqqı toplayıb ki, bu da 1 il əvvələ nisbətən 12,4 dəfə çoxdur. Yığımları ən az artan şirkət isə “Meqa Sığorta” ASC-dir. Bu şirkətin daxilolmaları yanvarda 2,752 milyon manat təşkil edib ki, bu da illik müqayisədə 10,9% çoxdur.\nYığımları azalan şirkətlər arasında ən pis vəziyyət "AXA MBASK" Sığorta Şirkəti ASC-dədir. Bu şirkət ay ərzində 2 min manat sığorta haqqı toplayıb ki, bu da 1 il əvvələ nisbətən 99,8% azdır. Daxilolmalarda azalma baxımından ən yaxşı vəziyyət isə “Atasığorta” ASC-dədir. Bu şirkətin yığımları 18,8% azalaraq 1,621 milyon manata düşüb.\nBu ilin yanvar ayının yekununa görə, Azərbaycandakı 22 sığorta şirkətindən 13-nün ödənişləri illik müqayisədə artıb, 7-nin ödənişləri azalıb, 1 şirkət ("Xalq Həyat Sığorta" ASC) ötən ilin yanvar ayında bazarda olmadığı, 1 şirkət (“Naxçıvan Sığorta” ASC) isə 1 il bundan əvvəl ödəniş etmədiyi üçün onların ödənişlərində dinamika qeydə alınmayıb.\nHesabata əsasən, ödənişləri ən çox artan şirkət "PAŞA Sığorta" ASC-dir. Bu şirkət yanvarda 5,415 milyon manat ödəniş edib ki, bu da 1 il əvvələ nisbətən 3,9 dəfə çoxdur. Ödənişləri ən az artan şirkət isə “Bakı Sığorta" ASC-dır. Bu şirkətin ödənişləri yanvarda 19 min manat təşkil edib ki, bu da illik müqayisədə 22,7% çoxdur.\nÖdənişləri azalan şirkətlər arasında ən pis vəziyyət "A-Qrup Sığorta" ASC-dədir. Bu şirkət ay ərzində 621 min manat ödəniş edib ki, bu da 1 il əvvələ nisbətən 7,2% azdır. Ödənişlərdə azalma baxımından ən yaxşı vəziyyət isə "AXA MBask" ASC-dədir. Bu şirkətin ödənişləri 87,1% azalaraq 118 min manata düşüb.


Faydalı Meyvələr | Sağlamlıq Ən Böyük Xəzinəmizdir\nEtiket Arxivləri\tŞaftalının insan orqanizminə faydaları\nŞaftalının insan orqanizminə faydaları. Şaftalı həzm sistemini sürətləndirir, buna görə də bağırsaqların fəaliyyətini yaxşılaşdırır. Şaftalı sidik yollarının infeksiya xəstəliyi zamanı çox faydalıdır. Meyvə infeksiyalara qarşı təsir göstərməklə yanaşı, böyrəklərdəki xırda daş və qumları tökdürmək qabiliyyətinə malikdir. Şaftalı böyrək və bağırsaqların fəaliyyətini yaxşılaşdırır. Tez-tez şaftalı yemək ağız boşluğunda yaraların əmələ gəlməsinin …\n21 Avqust 2016\tFaydalı məsləhətlər, Xalq təbabəti\n1.Zəncəfil kökü 3 sm kəsilmiş zəncəfil kökünü qaynar suya salıb 10 dəqiqə gözlədikdən sonra bir az bal əlavə edib içdikdə orqanizmdə olan ağrılar azalır. Xroniki ağrılardan əziyyət çəkənlər yedikləri qidalara zəncəfil töksələr ağrıları azalar. Araşdırmalara görə gün ərzinddə 2 dəfə zəncəfil dəmləməsi içmək revmatim xəstəliyi zamanı diz və ayaqlarda olan …\n08 Mart 2016\tSağlam qida\nÇox faydalı və qiymətli bitkidir. Ona görə də o, dünyanın bir sıra ölkələrində çox qədimdən becərilir. Üzümdən hazırlanan kişmiş, şərbət, xoş ətirli doşab çox faydalıdır. Müəyyən edilmişdir ki, üzümün şirəsində bir sıra müalicə əhəmiyyətli olan maddələr vardır. Bunlardan şəkəri [qlükoza, fruktoza, saxaroza], dəmir duzlarını, kalium-permanqanatı, C və B qrupu vitaminləri, …


Karyera qurmaq üçün regionda yaşamaq əngəl deyil | Kaspi.az\ncümə, 20 May, 01:59\nKaryera qurmaq üçün regionda yaşamaq əngəl deyil\n2427 03 fevral 2014 | 10:23\nBu gün Azərbaycan gəncləri cəmiyyət həyatının bütün sferalarında aktivlik göstərirlər. Paytaxt gəncləri ilə yanaşı, region gəncləri də gördükləri işlərlə cəmiyyətin aparıcı qüvvəsinə çevrilməyə iddialıdırlar. Belə gənclərdən biri də regionda yaşamasına baxmayaraq, fəallığı ilə fərqlənən Həcər Əskərovadır.\nDizayner, jurnalist, fotomüxbir, korrektor\nTərtər rayonunda anadan olub burada böyüyüb boya-başa çatan Həcər Tərtər Regional Peşə Təlim Mərkəzində inzibatçı işləyir. İşi sözügedən mərkəzdə gənclər üçün müxtəlif təlimlər, tədbirlər təşkil etmək, Beynəlxalq Avrasiya Mətbuat Fondunun (BAMF) digər qurumlarla ərsəyə gətirdiyi layihələrdə iştirak etməkdir. Rayon yerində böyüməsinə baxmayaraq yaşıdlarından fərqli Həcər jurnalistika fakültəsini seçir və ailəsində buna narazılıq edən olmur:\n“Universiteti bitirdikdən sonra əvvəlcə “Yeni Tərtər” qəzetində dizayner kimi çalışmağa başladım. Amma bununla da kifayətlənmədim, jurnalist kimi də çalışdım. Özümü fotomüxbir, korrektor kimi də sınadım. “Yeni Tərtər” qəzeti mənim həyatımda böyük rol oynayıb. Çünki ilk iş təcrübəsini burada toplamışam”.\nQızların peşə seçimində monotonluq\nMəlumdur ki, bəzi regionlarda qızların, qadınların işləməyinə o qədər də yumşaq yanaşılmır. Xüsusilə jurnalistika sahəsində işləyən qadınlar azlıq təşkil edir. Bu faktları təsdiq edən müsahibimiz bildirdi ki, əvvəlki illərə nisbətən hazırda Tərtərdə müxtəlif sahələrdə fəaliyyət göstərən çoxlu gənc qızlar var: “Lakin problem ondadır ki, xüsusilə qadınların peşə seçimlərində monotonluq var. Rayonumuzun qızlarının əksəriyyəti ya müəllim, ya da həkim olur. Xüsusilə ailələr qızlarının seçimlərinə hörmətlə yanaşmırlar. Deyirlər ki, qız, qadın ya müəllimə, ya da həkim olar. Mən bu fikri qətiyyən qəbul etmirəm. Düşürəm ki, hər bir insan peşə seçimində sərbəst olmalıdır”.\n“Qızsan, otur oturduğun yerdə”\nPaytaxt gəncləri ilə region gənclərini müqayisə edən həmsöhbətim bildirdi ki, onların arasında ən böyük fərq region gənclərində azad seçimin olmamasıdır: “Bu, əsasən qızlar arasında üstünlük təşkil edir. Yəni qızları daha çox sıxırlar, “olmaz”lar çoxdur. Asudə vaxtlarını səmərəli keçirmək üçün qızlar üçün demək olar ki, məkanlar yoxdur. Rayonlardakı əyləncə, idman mərkəzlərindən ancaq oğlanlar istifadə edir. Qızların eşitdiyi söz ancaq budur “qızsan, otur oturduğun yerdə”, “Sənin nə işin var orda”. Bax budur şəhər və rayon gəncləri arasında fərqlər”.\nTəhsilsiz anadan təhsilli gələcək gözləmək əbəsdir\nHəcərin sözlərinə görə, rayonlara nisbətən paytaxtda qızın karyera qurması, karyera pillələrində irəliləməsi daha asandır: “Regionlarda, həmçinin bizim rayonda qızlar hər hansı bir işə düzəlir və irəli getmək ağlından belə keçmir. Səbəb budur ki, ətrafındakılar ona dəstək olmurlar. “Bu da bəsindir” deyə, hətta ona mane də olurlar. Bunun üçün də şəhər mühitində qadının, qızın irəliləməsinn daha asan olduğunu düşünürəm. Amma regionda yaşayıb, “qızların karyera qurması üçün şərait yoxdur” demək də düzgün deyil. Düşünürəm ki, əgər çalışıb vuruşsan, regionda yaşasan belə karyera qura bilərsən. Əsas nə istədiyini, hansı istiqamətə doğru getdiyini anlamaqdır”.\nRayonda qızların tez ailə qurmalarına baxmayaraq, Həcər karyerasını qurduqdan sonra ailə qurmaq istəyir: “Hər ailənin özünün dünyagörüşü və düşüncə tərzi var. Mən gözümü açıb ətrafımda ali təhsilli, özünə cəmiyyətdə müəyyən mövqe tutmuş insanları görmüşəm. Bizim nəslimizdə ümumilikdə ali təhsil almadan ailə quranlar demək olar yoxdur. Məncə, təhsilsiz anadan təhsilli gələcək gözləmək əbəsdir. Amma qadınlar da elə etməlidir ki, ailə və karyeranı bir arada tuta bilsinlər”.\nSonda gələcək planlarından danışan həmsöhbətim vurğuladı ki, region qızlarının iş həyatına atılması, karyera pilləsində irəliləməsi üçün əlindən gələn hər şeyi edəcək: “Hədəflərim çoxdur. Planlarım arasında regionda yaşayan qızlarımız üçün müəyyən işlər görmək əsas yerdə durur. Ümid edirəm ki, BAMF-ın dəstəyi və köməkliyi ilə istədiklərimi həyata keçirə biləcəyəm”.


“Ondan Röyada var, məndə yoxdur, Şəbnəm geyimini bilmir, Faiq mənimlə səhnəyə çıxmadı” - VİDEO » Xebertv.az\n22 Ara 2019, 20:31\n“Ondan Röyada var, məndə yoxdur, Şəbnəm geyimini bilmir, Faiq mənimlə səhnəyə çıxmadı” - VİDEO\nXEBERTV.AZ Oxu.Az-a istinadən xəbər verir ki, Rusiyanın Moskva şəhərinə köçüb, orada ailə həyatı quran məşhur müğənni Rəqsanə İsmayılova “ATV Maqazin 10larla” proqramının “33 sual” rubrikasında dilə gətirib.\n“Əvvələr işlədiyim prodüserimdir. Əslində bağışlayardım. Amma indiyə qədər onun bir çox səhvlərini bağışladım. Amma Aysuna qarşı (red: Rəqsanənin qızı Aysun İsmayılova) etdiyi pis hərəkətlərə görə, heç vaxt onu bağışlamayacağam, halallığımı da vermirəm. Həyatda nə edirsən et, amma övladlarımın üstünə əl uzatma. Çünki onlara toxunan insanlardan elə hayıf çıxıram, heç vaxt o insan bilə bilməz ki, o zərər məndən gəlib. Zərbələr o qədər dəyib ki... Sadəcə o insana (red: prodüser Təranə Səmədova) övladıma etdiklərinə görə halallıq vermirəm”.\n30 Eki 2019, 19:31 0\nXəritəyə baxın, onda görəcəksiniz ki, Türkiyə... - NATO 22 Kas 2019, 09:30\nAzərbaycanda ticarət mərkəzində DƏHŞƏT - Ölən var. 04 Haz 2019, 07:34\nTürkiyə Avro-2020-də - YENİLƏNDİ 15 Kas 2019, 07:52\nÖskürəyi, mədə ağrılarını aparır... - QOVURĞANIN BİLMƏDİYİNİZ FAYDALARI 20 Mar 2018, 16:36


GƏNC NƏSLƏ ÖRNƏK ÖMÜR YOLU » "Gündəlik" İnformasiya Agentliyi\nGƏNC NƏSLƏ ÖRNƏK ÖMÜR YOLU\nƏziz dostumuz, dəyərli ziyalımız Şərbətəli Mahmudovun (Şərbət Əli Ümrə) 80 illik yubileyinin astanasındayıq. Bir neçə aydan sonra, bir az da dəqiq desək, Novruz bayramı qapımızı döyəndə, baharın ilıq nəfəsi ruhumuzu oxşayanda dostlarla, əzizlərlə bir araya gəlib dəyərli ağsaqqalımızın yubileyini təntənə ilə qeyd edəcəyik.\nMən bu yazımda Şərbətəli müəllimin bədii yaradıcılığından daha çox keçdiyi şərəfli ömür yolundan, bir şəxsiyyət olaraq yüksək insani xüsusiyyətlərindən danışmaq niyyətindəyəm. Çünki mən bundan öncə Şərbətəli Ümrənin iki kitabına - “Ömrün qürub çağı” və “Hər çiçəkdən bir ləçək” kitablarına redaktorluq etmiş, bunlardan birinə isə geniş ön söz yazmaqla yaradıcılığına işıq tutmuşam.\nƏlimizdə olan bu kitab – “Ömrün səksəninci baharı” Şərbətəli Ümrənin sayca beşinci kitabıdır. Bu da o deməkdir ki, dəyərli oxucular Şərbətəli müəllimin yaradıcılığına azdan-çoxdan bələddirlər. İnsani keyfiyyətlərindən isə yalnız və yalnız ona yaxın olanlar xəbərdardırlar. Məhz bu baxımdan mən Şərbətəli müəllimin bir vətəndaş olaraq, bir pedaqoq olaraq, bir ziyalı olaraq və nəhayətdə, bir insan olaraq keçdiyi ömür yolundan oxuculara söhbət açmaq istəyirəm.\nŞərbətəli Qardaşəli oğlu Mahmudov hazırda Ağbaş kəndində yaşasa da, 1940-cı ildə Şabran (Dəvəçi) rayonunun Çaraq kəndində dünyaya göz açıb. Onda ikinci dünya müharibəsi başlasa da, heç kimin ağlına gəlməzdi ki, bir ildən sonra “Böyük Vətən“ dediyimiz SSRİ də bu müharibəyə cəlb olunacaq və Azərbaycanın rayon və kəndlərinin bütün başıpapaqlıları zor-xoş bu müharibəyə səfərbər olunacaq. O cümlədən də hələ iki yaşı tamam olmamış Şərbətəlinin atası Qardaşəli kişi də, iki əmisi də... Və bir daha geri qayıtmayacaqlar.\n...Mən əminəm ki, Şərbətəli müəllimin zəhmətkeşliyinin kökündə ilk növbədə bu faktor dayanır. Müharibənin bəxş etdiyi ağrı-acılar, müharibədən geri qayıtmayan atalar, babalar, əmilər, dayılar, bir ovuc buğda, arpa üçün gecə-gündüz qara qul kimi çalışmaq və nəyin bahasına olursa olsun sağ qala bilmək. Bu sadaladıqlarım Şərbətəli Mahmudovun uşaqlıq və gənclik həyatından qara xətt kimi keçib.\nBu qədər ağrı-acının içindən sıyrılıb çıxa bilmək, çıxıb da sağ qala bilmək bir qəhrəmanlıq idi o dövr üçün. Bunun üstünə öncə texnikumda oxumağı, sonra da ali təhsil alaraq düz 51 il gələcəyimiz adlandırdığımız uşaqların təlim-tərbiyəsi ilə məşğul olmağı, özü də bu işi şərəflə, vicdanla sevə-sevə görməyi gəlsək, görərik ki, bu ikiqat qəhrəmanlıqdır. Bu, Şərbətəli Mahmudovun müsbət xüsusiyyətlərinin birinci və ən önəmli tərəfidir.\nGələk ikinci tərəfə.\nŞərbətəli müəllim ömür-gün yoldaşı Fəzilə xanımla 10 övlad - 7 qız, 3 oğlan böyüdüb boya-başa çatdırıblar. Oğlanları hələ bir kənara qoyaq. 7 qız böyüdüb təlim-tərbiyə vermək, hamısının təhsil almasına imkan yaratmaq, işlə təmin olunmaları üçün əlindən dələni əsirgəməmək, hər birinə el adətincə toy edərək isti yurd-yuvalarına köçürmək, bu gün də eyni sevgi və sayğını nəvə və nəticələrə göstərmək hər adama nəsib olan xoşbəxtlik deyil. Müqəddəs kitabımızda yazıldığı, həm də həzrəti Peyğəmbərimizin buyurduğu kimi, üç qız övladı böyüdüb boya-başa çatdıran, onların təhsil almalarına şəraət yaradan, gəlin köçürüb xoşbəxtlik diləyən valideynlər cənnəti hələ sağ ikən, elə bu dünyada qazanırlar. İndi görün əgər bu say 7 rəqəmi ilə ifadə olunursa, onda Şərbətəli müəllimin və həyat yoldaşının məqamı hansı dərəcədədir.\nDigər tərəfdən Şərbətəli müəllim iman əhlidir. Həm vicdanı qarşısında, həm də külli-aləmin yaradıcısı olan böyük Allah qarşısında alnıaçıq, üzüağdır. İbadətində intizamlıdır, dili dualıdır. Xeyirxahdır, mərhəmətlidir, ürəyi rəhimlidir, qəlbi insanlara və insanlığa sevgi hissi ilə döyünür. İmkanları çərçivəsində hər kəsə dəstək olmağa, yaxşılıq etməyə çalışır. Qonaqpərvərdir, qapısını açdınmı, sanki dünyanı bağışlayırsan ona. Özü də, ömür-gün yoldaşı da pərvanə kimi başına dolanır, ən mötəbər yerdə əyləşdirir, ən ləziz təamları süfrəyə gətirməyə çalışırlar. Hələ həyat yoldaşı Fəzilə xanım Tayfur qızı, sanki bir mələkdi, göydən enib. Adam, sözün yaxşı mənasında, bu cütlüyə həsəd aparır və ilk ürəyindən də keçən bu olur ki, kaş, Azərbaycanımızda bütün ailələr belə mehriban, belə səmimi, belə qonaqpərvər, belə insanlıq nümunəsi ola...\n...Şərbətəli müəllimin üç kitabı “Şərbətəli Mahmudov” imzası ilə nəşr olunub. Müqəddəs Məkkəyə səfər edəndən, Ümrə ziyarətini həyata keçirəndən sonra isə, bunu təxəllüsündə daşımağa qərar verdi və son iki kitabını biz “Şərbət Əli Ümrə” imzası ilə çapa hazırladıq. Bu, Şərbətəli müəllimin dininə bağlılığının, Allahına sonsuz sevgisinin göstəricisidir.\nYuxarıda da qeyd etdiyim kimi, qarşıdan Şərbətəli müəllimin 80 illik yubileyi gəlir. Şərəflə, qürurla yaşanmış səksən il. Şərbətəli müəllim bu gün də eyni həvəslə, gənclik eşqi ilə yazıb-yaradır. Bizimlə bir arada, bir sıradadır. Tez-tez görüşürük, tədbirlərimizdə böyük həvəslə iştirak edir, gücünü, ilhamını da dostlarından alır. Mən belə qərara gəldim ki, yazımın sonunda Şərbətəli müəllimin - dostum, qardaşım, urvatlı şair Şərbət Əli Ümrənin səksən illik yubileyini bir neçə bəndlik şeirlə təbrik edim və ona sağlam can, problemsiz ömür-gün, yeni yaradıcılıq uğurları arzulayım.\nBu bağça, bu da güllər,\nƏk, sənindi, qardaşım.\nSonra da qayğısını\nÇək, sənindi, qardaşım.\nHələ çox şey öndədi,\nAylar ilə kündədi.\nHamı eyni dindədi,\nTƏK - sənindi, qardaşım.\nDedin dost ol, dost tanı,\nDosta fəda dost canı.\nBiz o ərkin ünvanı,\nƏrk sənindi, qardaşım.\nSarmasın könlünü ah,\nQəlbin tanımır günah.\nÇox şükür, bu gün-sabah,\nİŞIQ ÜZÜ GÖRƏN DAHA BİR KİTABIN TƏQDİMATI\nRafiq ODAY."XATİRƏLƏRвЂ“YADDAЕћIN SOLMAYAN ÇİÇƏKLƏRİ"\nЕћəhanə CƏFƏROVA."Bir ömür unutmaq istəyirsən"


Azərbaycanın beynəlxalq mədəni əlaqələri yüksələn xətlə inkişaf edir | Xalq Qəzeti\n24.05.2018 10:05 | Oxunma sayı: 297\nPrezident İlham Əliyev andiçmə mərasimində ölkəmizin beynəlxalq aləmdə nüfuzunun artması ilə bağlı demişdir: “Azərbaycan son 15 il ərzində beynəlxalq aləmdə böyük uğurlara imza atdı. Bizim dünyadakı mövqelərimiz möhkəmlənir. Azərbaycan çox müsbət beynəlxalq reputasiyaya malik olan bir ölkədir. Bizə qarşı dünya birliyi tərəfindən böyük rəğbət, dəstək var, biz bunu hiss edirik və əldə edilmiş nəticələr, qəbul edilmiş qərarlar bunu bir daha təsdiqləyir.”\nSöz yox ki, bu uğurlar sırasında Azərbaycanın beynəlxalq mədəni əlaqələri də əhəmiyyətli yer tutur. Son 15 ildə bu sahədə qazanılan uğurların miqyası çox genişdir. Cənab Prezidentin uğurlu mədəniyyət siyasəti beynəlxalq mədəni əlaqələrimizin də davamlı inkişafını təmin etmiş, milli-mənəvi dəyərlərimizin xariçi ölkələrdə təbliği, ölkələr arasında mədəniyyətlərin qarşılıqlı tanıdılması istiqamətində məqsədyönlü iş aparılmasına imkan yaratmışdır. Amerikanın, Avropanın, Asiyanın, demək olar ki, əksər dövlətlərində milli mədəniyyətimiz təbliğ olunur, bu ölkələrdə Azərbaycan mədəniyyəti günləri, festivallar, rəsm sərgiləri keçirilir. Bir-birinin ardınca ABŞ-da, Fransada, İtaliyada, Yaponiyada, Küveytdə və Çində keçirilən Azərbaycan mədəniyyəti ilə bağlı tədbirlər böyük rezonans doğurmuşdur. Bu gün uzaq Amerikada Azərbaycan muğamı səslənir, Fransada bizim milli mədəniyyətimizə maraq ildən-ilə artır. Xarici ölkələrin incəsənət həvəskarları bu mədəniyyətin sahibi olan Azərbaycanla tanışlıq üçün turist kimi ölkəmizə üz tuturlar. Beynəlxalq təşkilatlar da Azərbaycanın mədəni irsinə xüsusi maraq göstərir.\nMüxtəlif mədəniyyətlərin bir-birinə qarşılıqlı təsiri, mədəniyyətlərarası dialoqun ən uğurlu vasitə kimi qəbul olunduğu müasir qloballaşma şəraitində ümumdünya mədəni proseslərdə ölkəmizin nüfuzunun artması ilə yanaşı, Azərbaycan beynəlxalq səviyyədə mədəniyyətlərarası və dinlərarası dialoqun məkanı kimi tanınıb.\nOn illiyini qeyd etməyə hazırlaşdığımız “Bakı prosesi” Azərbaycanın mədəni nailiyyətlərinin dünyada tanıdılmasında çox əhəmiyyətli rol oynayıb. Azərbaycanda dörd dəfə keçirilmiş Ümumdünya Mədəniyyətlərarası Dialoq forumlarında dünyanın müxtəlif qitələrindən olan dövlət və hökumət rəhbərləri, mədəniyyət nazirləri, görkəmli ictimai-siyasi xadimlər Bakıda toplaşaraq dünyanın qlobal problemlərinin həlli yollarını axtarır, mədəniyyətlərarası dialoqun bu prosesdə əhəmiyyətli rol oynaya biləcəyini beynəlxalq aləmə bəyan edirlər. Ümumiyyətlə, Ümumdünya Mədəniyyətlərarası Dialoq forumları müxtəlif mədəniyyətlərin qarşılıqlı inteqrasiyasına böyük təkan verir, xalqları, ölkələri bir-birinə daha da yaxınlaşdırır.\n"Eurovision-2011" beynəlxalq musiqi müsabiqəsində azərbaycanlı gənclərin – Eldar və Nigar duetinin qələbə qazanması Azərbaycanın ifaçılıq sənəti tarixində çox əlamətdar bir hadisəyə çevrildi. 2012-ci ildə bu möhtəşəm beynəlxalq müsabiqənin Bakıda keçirilməsi isə ölkəmizin beynəlxalq aləmdə nüfuzuna çox güclü təsir göstərdi. Azərbaycan həm İslam dünyası dövlətləri ilə, həm də digər ölkələrlə sıx mədəni əməkdaşlıq həyata keçirir.\nMuğam sənətimizin dünyada təbliği sahəsində görülən işlər də diqqətəlayiqdir. Xalq artisti Alim Qasımov və əməkdar artist Fərqanə Qasımovanın Almaniyanın paytaxtı Berlin şəhərində, Böyük Britaniyanın Qlazqo şəhərində (Şotlandiya) verdikləri konsertlər Azərbaycan musiqisinə bu ölkələrdə böyük maraq olduğunu bir daha təsdiq etdi.\nSon illər ərzində uşaq musiqi məktəbi, incəsənət və rəssamlıq məktəblərinin, Bakı Xoreoqrafiya Akademiyasının şagird və tələbələri bir sıra xarici ölkələrdə keçirilən müxtəlif beynəlxalq tədbirlərdə – festival, müsabiqə və sərgilərdə uğurla iştirak etmişlər.\nAzərbaycan Respublikasının Prezidenti “Azərbaycanda kitabxanaların fəaliyyətinin yaxşılaşdırılması barədə” 20 aprel 2007-ci il\ntarixli, “Azərbaycan Respublikasında kitabxana-informasiya sahəsinin 2008-2013-cü illərdə inkişafı üzrə Dövlət Proqramı”nın təsdiq edilməsi barədə 6 oktyabr 2008-ci il tarixli sərəncamlar imzalayıb. Azərbaycan Milli Kitabxanası bir sıra xarici ölkələrdə milli mədəniyyətimizin, kitabxana işi sahəsində qazanılmış uğurların təbliğatçısına çevrilmişdir.\n2007-ci ilin noyabrında Liviyanın Tripoli şəhərində “İslam dünyasında mədəniyyət siyasəti: keçmişə əsaslanaraq, gələcəyin formalaşdırılması” mövzusunda təşkil olunmuş İKT-yə üzv dövlətlərin mədəniyyət nazirlərinin V konfransında “Müsəlmanların İnkişaf və Sivilizasiya Missiyası üçün Mədəni həmrəylik strategiyası”, “Üzv dövlətlərdə aparılan mədəniyyət siyasətinin yeniləşməsi və beynəlxalq dəyişikliklə uyğunlaşdırılmasına dair Fəaliyyət Planı” və digər mühüm sənədlər imzalanmışdır.\nAzərbaycanın Birinci vitse -prezidenti, Heydər Əliyev Fondunun prezidenti Mehriban xanım Əliyevanın 2008-ci ildə Bakıda İSESCO və UNESCO ilə birlikdə «Mədəniyətlərarası dialoqda qadınların roluna dair I Beynəlxalq konfrans”ın keçirilməsi təşəbbüsü böyük rəğbətlə qarşlanmışdır. Konfransın mühüm qərarları arasında İKT-yə üzv ölkələrin mədəniyyət nazirlərinin VI konfransının 2009-cu ildə Bakı şəhərində keçirilməsi və Bakının 2009-cu il üçün İslam Mədəniyyətinin Paytaxtı elan edilməsi də oldu. “Bakı–İslam Mədəniyyətinin Paytaxtı – 2009” mədəniyyət ilinin 2009-cu il fevralın 18-də açılışı olmuş, açılış mərasimində Azərbaycan Respublikasının Prezidenti İlham Əliyev, İSESCO-nun baş direktoru Ə.Q.Əl-Tuveyeri və başqaları çıxış etmişlər. İl boyu davam etmiş proqram çərçivəsində 100-dən çox milli və beynəlxalq tədbir keçirilmişdir.\nMədəniyyət ili ərzində Bakıda “Mədəniyyətlərarası dialoqa dair Bakı prosesi”nin davamlılığını təmin etmək məqsədilə İKT-yə üzv dövlətlərin mədəniyyət nazirlərinin VI konfransı keçirilmişdir. Konfransda 40 ölkə və 17 beynəlxalq təşkilatdan nümayəndələr iştirak etmişdi. Konfransın qəbul etdiyi qətnamədə işğal edilmiş Azərbaycan ərazilərində İslam irsinin məhv edilməsinə səbəb olan vandalizm hərəkətləri pislənilmiş, BMT-nin Azərbaycan-Ermənistan, Dağlıq Qarabağ münaqişəsi ilə bağlı qəbul etdiyi 4 qətnamənin Ermənistan tərəfindən dərhal və qeyri-şərtsiz yerinə yetirilməsi tələb olunmuşdu. Tədbirdə İslam ölkələri mədəniyyət nazirləri konfransına sədrliyin iki il müddətinə Azərbaycan Respublikasına keçməsi, İslam Mədəniyyəti Paytaxtları proqramının davam etdirilməsi ilə bağlı müzakirələrdə Naxçıvan şəhəri 2018-ci il üçün İslam Mədəniyyətinin Paytaxtı elan olunmuşdu.\nAzərbaycan prezidenti İlham Əliyev UNESCO ilə əlaqələrin inkişafına xüsusi önəm verir. Dövlət başçısı bu mötəbər təşkilatla qarşılıqlı əlaqələrin inkişaf səviyyəsini nəzərə alaraq hələ 2005-ci ilin sentyabrında xüsusi sərəncam imzalamışdır. Bu addım iki tərəf arasında əməklaşlığın daha da genişlənməsinə, ölkəmizin, təşkilatın xətti ilə keçirilən proqram və layihələrində daha fəal iştirak etməsinə təkan vermişdir.\nDövlətimizin mədəniyyət siyasətində əsas prioritet sahə maddi və qeyri- maddi irsin qorunmasıdır. Bu, ərazisinin 20 faizinin Ermənistan tərəfindən işğal edilmiş Azərbaycan üçün xüsusi əhəmiyyət kəsb edən məsələdir. Dövlətimiz xalqımızın maddi və mənəvi mədəniyyət nümunələrinin qorunması, onların dünyada öz adı və ünvanı ilə təqdim olunması istiqamətində məqsədyönlü işlər aparır. Məhz bu uğurlu siyasətin nəticəsində Azərbaycanın bir sıra maddi və mənəvi sərvətləri artıq UNESCO-nun Maddi-Mədəni İrs Siyahısına daxil edilmişdir.\nMilli- mənəvi dəyərlərimizin dünyada təbliği sahəsində görülən işlərin miqyası getdikcə genişlənir. Bu, deməyə əsas verir ki, son 15 ildə həyata keçirilən mədəniyyət siyasəti öz bəhrəsini verməkdədir.


“Agile” sadəcə yeni idarəetmə modeli deyil, bu tamamilə fərqli bir mədəniyyət və düşüncə tərzidir” - Rövşən Allahverdiyev\n09:47 22 İyul 2020\nKapital Bank bu günə qədər bir çox dəyişikliklərdən keçib. Bunların sırasında həm tarixi, həm də zamanın tələblərinə uyğun olan dəyişikliklər yer alır. Ən böyük transformasiya işlərindən biri kimi bir neçə il əvvəl həyata keçirdiyimiz biznes proseslərin, filial şəbəkəsinin və xidmətin transformasiyasını qeyd etmək olar. Bununla müştərilərimizə yeni bir bəyanat vermiş olduq ki, biz artıq geniş xidmət spektrli müasir maliyyə qurumuyuq. Qeyd etdiyiniz kimi dünya yerində dayanmır. Zamanın tələblərinə uyğun olmaq üçün biz dəyişməliyik, çünki müştərilərimiz də dəyişir, inkişaf edir. Biz hər zaman müştərilərin yanında,insanların seçim etdiyi birinci bank olmaq istəyirik. Bunun üçün bir çox işlər görmüşük, lakin onlarla kifayətlənərək dayanmaq olmaz. Müştərilərin istəklərinə vaxtı-vaxtında öyrənib reaksiya vermək, artan tələblərinə uyğunlaşmaq üçün növbəti mərhələ olaraq rəqəmsal transformasiyanı həyata keçirməyə başladıq. Müasir şəraitdə rəqəmsal həllər üzərində qurulan biznes daha uğurlu olur. Pandemiya dövrü bunu bizə bir daha sübut etdi. “Agile”-a keçidi də məhz rəqəmsal transformasiyanın bir tərkib hissəsi kimi qiymətləndirmək olar.\n"Brent" markalı neftin qiyməti 71 dolları keçdi


Gəncənin icra başçısı şəhid dəfnində qaydaları niyə pozdu? – VİDEO+Fotolar » Demokratik.Az\nDemokratik.Az » Xəbərlər » Ölkə içi » Gəncənin icra başçısı şəhid dəfnində qaydaları niyə pozdu? – VİDEO+Fotolar\nGəncənin icra başçısı şəhid dəfnində qaydaları pozub.\nÖtən gün Gəncə Şəhidlər Xiyabanında baş tutan şəhid dəfninin təşkili icra başçısı Niyazi Bayramovun nə qədər təkəbbürlü, təlimat və göstərişlərə nə dərəcədə laqeyid biri olduğunu növbəti dəfə sübut edib. İcra başçısının mərasimə gəlişindən və şəhid cənazəsini qarşılama törənindən tutmuş, şəhidin tabutunu bəzəyən üçrəngli dövlət bayrağımızın dəfndən xeyli əvvəl tez-tələsik sökülməsi və rəsmi şəxslərin müşaiyətilə Niyazi Bayramovun xiyabanı tərk etməsi təəssüf doğurub. Lakin bu da nöqsan adına son deyil...\n"Demokratik.Az"-ın məlumatına görə, fevralın 23-də Gəncədə uşaqlar evində böyüyən, ikinci vətən müharibəsində itkin düşmüş və nəşi yeni tapılan mərhumun - şəhid Əmrah Rəcəbovun dəfnində diqqəti çəkən daha mühüm məqamlardan biri də şəhidə hərbi ehtiramın düzgün təşkil edilməməsi olub.\nMərasimdə çəkilən foto və videomateriallardan da aydın olur ki, Nazirlər Kabinetinin “Azərbaycan Respublikasının həlak olmuş vətəndaşlarına hərbi ehtiram göstərilməsi ilə bağlı təqdiqlədiyi mövcud qaydalar nəzərə alınmayıb. Qaydaya görə,\nSİTAT: "cənazə məzara qoyulmamışdan əvvəl Azərbaycan Respublikasının Dövlət bayrağı fəxri qarovulun rəisi tərəfindən götürülür, fəxri qarovul üzvlərinin iştirakı ilə, aypara və səkkizguşəli ulduz təsviri yuxarıda olmaqla, düzbucaqlı üçbucaq şəklində qatlanılır. Dəfn mərasiminin yekununda dəfn komissiyasının rəhbəri, komissiya yaradılmadıqda isə fəxri qarovulun rəisi Azərbaycan Respublikasının Dövlət bayrağını mərhumun ailə üzvlərindən birinə təqdim edir".\nDəfn zamanı şəhidin hərbçilərin müşaiyyətilə deyil, məhz icra başçısı və könüllü dindarlar tərəfindən son mənzilə yola salınması Səfərbərlik və Hərbi Xidmətə Çağırış Üzrə Dövlət Xidmətinin Gəncə şəhər şöbələrinin, xüsusilə Müdafiə Nazirliyinin də atasız-anasız böyümüş bir şəhidimizə qarşı laqeyidliyini ortaya qoyur. Və aydın olur ki, icra başçısı ali baş komandanın səlahiyyətli nümayəndəsi olaraq bu həssas məsələyə münasibətdə də yerində olmayan bir kadrdır.\nƏslində "44 günlük vətən savaşı" boyunca Gəncə Şəhidlər Xiyabanında təşkil edilən şəhid dəfn mərasimlərinin heç də hamısı sonuncu qədər uğursuz olmayıb. Nədənsə bu dəfə icra başçısı Niyazi Bayramov dəfnə 5-10 dəqiqə zaman ayırıb və komanda üzvlərinin təşkilatçılığı ilə şəhidin tabutunu cənazə namazı qılmaq üçün Xiyabanın girişində qarşılayıb.\nYəni, məmurlar xiyabana şəhidin arxasınca daxil olmayıb, şəhidin cənazəsini gətirib onların hüzuruna qoyublar. Bundan dəqiqələr sonra da bayraq tabutdan sökülüb və bayraq şəhid yaxınına (tərbiyyəçi müəllimə-red) məlum səbəbdən dəfndən öncə verilib. Bunlar da bəh-bəhlə çəkilərək ictimaiyyətə formal xarakterli, normal mərasim kontekstində təqdim edilib.\nBayraqsız tabut məzara məmurların müşaiyəti olmadan, inanclı şəxslər tərəfindən "Ya Hüseyn!" sədaları altında daşınıb.\nMərasimin rəsmi hissəsinin də yalnız molla-axundun ümidinə qalması üzücüdür. Rəsmi şəxslərdən kimsə nitq söyləməyib.\nMəlumat üçün mərhum şəhid Əmrah Rəcəbov barədə bioqrafik məlumatı da (wikipediyaya istinadən) diqqətinizə çatdırırıq:\nALLAH şəhid Əmrah Rəcəbovun timsalında BÜTÜN ŞƏHİDLƏRİMİZƏ RƏHMƏT ETSİN!\nGəncə İHB-nin rəsmi açıqlamasını kim və niyə sildirdi?